«Илм-фан ривожланмаган давлатда ривожланиш ҳам бўлмайди» — кимёгар олим билан суҳбат\n22:31 / 16.08.2019\nKun.uz бугунги илм-фан, таълим, илмий тадқиқотлар ва уларнинг аҳамияти хусусида таниқли олимлар билан суҳбатларини давом эттиради.\nҲар бир илм соҳаси ўзга бир олам. Ҳар бирининг ўз паст-баланди, ёндашуви бор. Кимё ҳам кенг тармоқли фан. Навбатдаги суҳбатдошимиз нефть ва газ кимёси соҳасида илмий тадқиқотлар билан шуғулланаётган олим, техника фанлари доктори Абдуғаффор Ҳурмаматовдир. У ЎзР ФА Умумий ва ноорганик кимё институтининг «Кимёвий технология жараёнлари ва қурилмалари» лабораторияси мудири бўлиб ишлаб келмоқда.\n– Сиз фаолият олиб бораётган илмий муассаса, лаборатория номидан ҳам маълумки, саноат билан бевосита боғланган. Бу ерда қандай илмий-тадқиқот ишлари олиб борилмоқда ва улар саноатда қанчалик қўлланиб келинмоқда?\n– Бизнинг лаборатория асосан амалий ва инновацион лойиҳалар билан шуғулланади. Шулардан бири «Гидродинамик режимларни мақбуллаштириш орқали углеводород хом ашёларини қиздириш жараёнини жадаллаштириш» мавзусидаги амалий лойиҳа ва «Стриппинг-колонналаридаги гидродинамик режимларни мақбуллаштириш орқали ёнилғи фракцияларини буғлатиш жараёнининг самарадор технологиясини ишлаб чиқиш ва ишлаб чиқаришга жорий қилиш» хўжалик шартномаларини тугатдик.\nЛойиҳанинг мазмуни шундан иборатки, ҳозирги кунда нефтни қайта ишлаш корхоналарида иссиқлик алмашиниш қурилмаларида хом ашёни қиздиришда ҳамда ректификацион қурилмаларида буғлатувчи омил сифатида қиздирилган сув буғидан фойдаланилади. Биз сув буғини углеводород буғига алмаштиришни таклиф қилганмиз. Бунинг бир қанча афзалликлари бор, албатта.\nСув буғининг камчиликлари қуйидагилардан иборат:\n- сув буғи ректификацион қурилмаларига кирганда қурилманинг гидравлик қаршилиги бирдан ортиб кетади, бу эса қурилма ҳажми ортишини талаб қилади;\n- қиздирилган сув буғини ҳосил қилиш учун сезиларли даражада энергетик ва технологик сарфлар талаб этилади;\n- сув буғининг иссиқлик сиғими углеводород буғига қараганда юқори бўлганлиги учун ректификацион колоннага берилганда углеводород буғларини конденсацияланишига олиб келади, ўз навбатида углеводород фракцияларини сувдан ажратиш учун махсус қурилмалар талаб этилади ҳамда махсус технологик жараёнларни олиб бориш ва қўшимча энергетик харажатлар сарфланишига олиб келади;\n- сув ва сув буғининг углеводород аралашмалари таркибида мавжудлиги иссиқлик ва модда алмашиниши (массаалмашиниш) жараёнларини секинлаштиради ва технологик қурилмалар кўрсаткичларини пасайтиради;\n- ажраладиган сув конденсатлари қурилмалар контакт юзаларини коррозияга олиб келади;\n- сув конденсати таркибида қўшимча харажат қилишга ҳамда уларни утилизация қилишга олиб келадиган нефть маҳсулотлари қолдиқлари мавжуд, яъни олтингугуртли ва бошқа кимёвий бирикмалар. Булар ишлаб чиқаришдаги экологик муаммолар чуқурлашишига олиб келади.\nОлиб борилган тажрибалар ва ҳисоб-китоблар асосида сув буғининг моддааламашиниш коэффициенти 5,0·10–3÷5,7·10–3 м/с оралиғида бўлиши ушбу кўрсатгич углеводород буғларида эса 13·10–3÷21·10–3 м/ч гача ортиши аниқланди.\nУшбу муаммолардан келиб чиққан ҳолда биз, альтернатив иссиқлик ташувчи, яъни сув буғи ўрнига углеводород буғларидан фойдаланиш таклифини киритдик ва лойиҳа натижаларини Бухоро нефтни қайта ишлаш корхонасида ишлаб чиқаришга жорий қилдик.\nУглеводород буғларидан иссиқлик ташувчи ёки буғлатувчи омил сифатида фойдаланиш учун адабиётларда маълумотлар етарли бўлмаганлиги учун келажакда ушбу ишлар бўйича фундаментал тадқиқотлар билан ҳам шуғулланиш режамиз бор.\n– Лабораториянинг моддий техник базаси қилинаётган тадқиқотлар учун талаб даражасидами?\n– Илмий тадқиқот институтлари лабораториясида тажрибалар қилиш осон эмас. Моддий-техник базамиз юқори даражада, деб ўйламайман. Замонавий қурилмалар ва ўлчов-назорат ускуналари етишмайди.\nАсбоб-ускуналар танқислиги ҳам фақат бизда бор муаммо, деб бўлмайди, бу ҳаммада бор, аслида. Баъзи жиҳозларни ўзимиз ҳисоб-китоблар асосида ясаганмиз. Баъзи бир ўлчов-назорат асбобларимизни эса лабораториянинг нобюджет маблағлари ҳисобидан сотиб олганмиз, қиммат турадиган ускуналарга молиявий имкониятларимиз ҳозирча йўқ.\nАгар ушбу ускуналар мавжуд бўлса, ишлаш осон бўлади, вақтдан ютилади ва олимда янги фикрлар туғилади. Мисол учун, чет элнинг нуфузли журналларида мақолалар эълон қилиш учун замонавий асбоб-ускуналарда олинган тажриба натижалари талаб қилинади.\nИлмда бўлаётган муаммолардан бири сифатида ёлғон илм қилмаслик кераклигини тушунаман. Замонавий ўлчов-назорат асбоблари етишмаганлиги учун ҳам баъзи бир соҳаларда олимларимиз назарияга суяниб қолмоқдалар. Ҳолбуки, назария ва ишлаб чиқариш ўртасида жуда катта фарқ бор.\n– Кимё технологияси бўйича ҳозирча ривожланган давлатлар билан рақобатлаша олмаймиз. Фикрингизча, қўшни давлатлар билан солиштирганда қандай ўриндамиз?\n– Илм-фан ривожланмаган давлатда ривожланиш ҳам бўлмайди. Фикримча, нефтни қайта ишлаш ва уларни утилизация қилиш бўйича Марказий Осиёда Қозоғистондан кейинги ўринда турамиз.\nҲозирда мамлакатимизда илм-фанга эътибор берилмоқда, ўйлайманки, яқин орада илм-фан бўйича етакчи давлат қаторига кирамиз. Бу борада охирги йилларда республикамизда автомобиллар ишлаб чиқаришни ва «Ўзбекистон ҳаво йўллари» МАК авиация паркини замонавий ҳаво лайнерлари билан тўлдириш йўлга қўйилиши муносабати билан маҳаллий углеводородли хом ашёлардан юқори октанли автобензинлар, авиакеросин (Jet А-1) ва дизель ёнилғиси (ЭКО) ишлаб чиқариш технологиялари яратиш бўйича бир қанча илмий ва амалий натижаларга эришилмоқда. Нефтни бирламчи қайта ишлаш технологияси самарадорлигини ошириш, нефтни атмосфера босими остида ҳайдаш ускунасининг оптимал иш режимларини аниқлаш ва унинг таркибига кирувчи қурилмаларни модернизация қилишга йўналтирилган амалий илмий тадқиқотлар олиб борилмоқда.\n– Лаборатория қандай давлат ва чет эл грантларида, лойиҳаларида қатнашган? Ва бунга бажарилиши учун тахминан қанча маблағ ажратилади, сир бўлмаса албатта?\n– Албатта, бу сир эмас. Мен 2006 йилдан буён давлат лойиҳаларида қатнашиб келмоқдаман, шу вақтдан буён ушбу лойиҳаларга 70 млн. сўмдан 120 млн. сўмгача давлат бюджетидан маблағлар ажратилган. Лаборатория бу пайтгача ҳали чет эл грантларида қатнашмаган.\nҲозирда Хитой олимлари билан қўшма лойиҳалар устида иш олиб бораяпмиз. Хусусан, нефтни қайта ишлаш корхоналарида ишлатиладиган техник сувларни тозалаш, углеводород қолдиқларини утилизация қилиш, иссиқлик алмашиниш қурилмаларида кечадиган жараёнларни жадаллаштириш бўйича ишламоқчимиз.\n– Давлат лойиҳалари ва хўжалик шартномаларини бажариш учун лабораториянинг илмий салоҳияти қандай?\n– Ҳозирда лабораториямизда 3 нафар фан доктори, 4 нафар фан номзоди, 3 нафар кичик илмий ходим, 2 нафар лаборант ва 1 инженер фаолият олиб боради.\n– Айни вақтда лаборатория қандай янги илмий фаолият билан шуғулланмоқда?\n– 1. Бухоро нефтни қайта ишлаш корхонаси мутахассислари бизга берган маълумотларига кўра, иссиқлик алмашиниш қурилмаларини совитиш учун тўғридан-тўғри Тўдакўл суви ишлатилади. Ушбу сув қаттиқлиги 35-47 ни ташкил қилади (стандарт бўйича 1-2), бундан ташқари таркибида 3-4 фоизгача турли хил механик қўшимчалар мавжуд. Ушбу сувлар иссиқлик алмашиниш қувурларининг ички юзаларига қасмоқ (накип)лар йиғилиб қолишига сабаб бўлади, натижада иссиқлик бериш ва узатиш жараёнларини секинлаштиради. Бундан ташқари, қурилмани даврий тозалаб туришга тўғри келади. Буларнинг ҳаммаси қўшимча сарфни оширади. Биз бу сувларни механик қўшимчалардан тўлиқ тозалаб, қаттиқлиги бўйича стандарт талабларига жавоб берадиган янги технология ишлаб чиқдик.\n2. Яна бир янги ишимиз, Қорақалпоғистон Республикасининг Устюрт газкимёкомплексида метанни газ конденсати билан пиролиз қилинади, натижада йилига 103 минг тонна пиролиз дистилляти ҳосил бўлади. Ушбу дистиллят республикамизда қайта ишланмайди. Уни лаборатория шароитида қайта ишлаб, таркибидан 80 фоизгача бензин олишнинг янги технологиясини ишлаб чиқдик. Ушбу технологияни амалиётга жорий қилишдан кутилаётган йиллик иқтисодий самарадорлик 15 млрд. сўмдан кам эмас.\n3. Нефть маҳсулотлари олингандан кейин ундан қолган чиқиндидан ҳам маҳсулот олиш мумкин. Буни биз тажрибада исботладик. Нефть шламидан қурилиш битуми олиш технологиясини яратдик. Нефтни қайташ ишлаш корхоналарида нефть маҳсулотини тиндириш вақтида йилига 3000 тоннадан ортиқ нефть шламлари ҳосил бўлади. Ушбу нефть шламлари қайта ишланмаганлиги сабабли улар атроф-муҳитга салбий таъсир қилмоқда. Ҳозирда ушбу нефть шламларини қайта ишлаб 22 фоизгача қурилиш битуми олиш технологиясини ишлаб чиқдик. Яқин кунларда ушбу технологияни БухНҚИЗда амлиётга жорий қилмоқчимиз. Ушбу технологияни амалиётга жорий қилишдан кутилаётган йиллик иқтисодий самарадорлик 900 млн. сўмдан кам бўлмайди.\n4. Ҳозирда пахта тозалаш корхоналарининг яна бир долзарб муаммоларидан бири бу – пахта қуритиш. Ҳаммамизга маълумки пахтани қуритишда корхоналарда электр энергияси ва ёнилғи муаммоси бўлганлиги учун пахтани қуритиш бўйича янги, дунёда аналоги йўқ бўлган янги технология устида иш олиб бормоқдамиз, бу ишимизни яқин кунлар ичида пахта тозалаш корхонларига жорий қилиш назарда тутилган.\n– Таклиф ва мулоҳазаларингиз?\n– Илм-фанни юқори чўққиларига эришмоқчи бўлсак, лабораторияларни аниқлиги юқори бўлган замонавий жиҳозлар билан таъминлашимиз керак.\nҲозирда тадқиқотчиларимиз, яъни докторантларимиз илмий мақолаларини чет элнинг нуфузли журналларида чоп эттиришлари учун камида 300 АҚШ доллари тўлашлари керак. Пул тўланмайдиган журналлар ҳам бор, тўғри, лекин уларнинг импакт фактори паст ва чоп этиш жуда узоқ вақтни олади. Аксарият докторантлар ва тадқиқодчилар яшаш шароитлари ва оилавий ҳолатларидан келиб чиқиб, бу маблағларни тўлашга қодир эмаслар. Шу мақсадда, давлат лойиҳалари ва хўжалик шартномалари ҳисобидан ушбу мақсадлар учун маблағлар ажратиш зарур.\nОлий таълим муассасалари магистратура талабаларининг илмий мавзуларини бевосита илмий текшириш институтлари илмий ходимлари билан ҳамкорликда белгилаш лозим. Диссертация ишларининг аксарият қисмини илмий-тадқиқот лабораторияларида бажарса, мақсадга мувофиқ бўлар эди, деб ҳисоблайман.\nДавлат кимё комиссияси қайта ташкил қилинмоқда\n18:49 / 07.02.2019\nКимё бўйича Нобель мукофоти совриндори Манфред Эйген вафот этди\n09:31 / 26.10.2018\nРеспублика кимё заводларининг устав капиталидаги давлат улуши хусусий инвесторларга сотилади\n08:43 / 26.10.2018\nЯнгиерда аммиак ва карбамид ишлаб чиқариш заводи, Навоий вилоятида фосфорли ўғитлар ишлаб чиқариш комплекси қурилади


Карта покрытия сети - Ucell\nПроверьте покрытие в своем городе\nГолос и интернет 3G\nКарта покрытия сети Ucell 2G приведена для двухдиапазонных устройств GSM-900/1800, сети 3G - для устройств, поддерживающих технологию 3G-2100, сети 4G - для устройств, поддерживающих технологию LTE700 / LTE1800 / LTE2600 (в г. Андижан сеть 4G доступна на частоте LTE 700 (Band 13).\nКарта актуальна по состоянию на апрель 2020 г\nЗона покрытия сети в Джизакской области\nЖиззах шаҳри,Жиззах шаҳри,Сайхан а.п.\nАрнасой,Ғолиблаp шаҳарчаси,Ғолиблаp шаҳарчаси\nАрнасой,Гулбаҳор шаҳарчаси,Гулбаҳор шаҳарчаси\nАрнасой,Бўстон қ.ф.й.,Ғалаба а.п.\nАрнасой,Дўстлик қ.ф.й.,Дўстлик а.п.\nАрнасой,Зарафшон қ.ф.й.,Зарафшон а.п.\nАрнасой,Зарафшон қ.ф.й.,Бахтли а.п.\nАрнасой,Зарафшон қ.ф.й.,Тузкон а.п.\nАрнасой,Олтин Водий қ.ф.й.\nАрнасой,Олтин Водий қ.ф.й.,Бахмал а.п.\nАрнасой,Чўлқувар қ.ф.й.,Чўлқувар а.п.\nАрнасой,Чўлқувар қ.ф.й.,Тинчлик а.п.\nАрнасой,Янгибўстон қ.ф.й.,Янгибўстон а.п.\nАрнасой,Янгибўстон қ.ф.й.,Чинобод а.п.\nБахмал,Усмат шаҳарчаси,Усмат шаҳарчаси\nБахмал,Оқтош шаҳарчаси ,Оқтош шаҳарчаси\nБахмал,Мўғол шаҳарчаси,Мўғол шаҳарчаси\nБахмал,Новқа -1 шаҳарчаси,Новқа -1 шаҳарчаси\nБахмал,Аламли шаҳарчаси ,Аламли шаҳарчаси\nБахмал,Тонготар шаҳарчаси,Тонготар шаҳарчаси\nБахмал,Бахмал шаҳарчаси ,Бахмал шаҳарчаси\nБахмал,Ойқор қ.ф.й.,Сартюзи а.п.\nБахмал,Ойқор қ.ф.й.,Тангатопди а.п.\nБахмал,Ойқор қ.ф.й.,Қаробчи а.п.\nБахмал,Ойқор қ.ф.й.,Совуқбулоқ а.п.\nБахмал,Ойқор қ.ф.й.,Ойқор а.п.\nБахмал,Оқтош қ.ф.й.,Йўлдошбой а.п.\nБахмал,Оқтош қ.ф.й.,Барлос а.п.\nБахмал,Оқтош қ.ф.й.,Калтатой -1 а.п.\nБахмал,Оқтош қ.ф.й.,Сарой а.п.\nБахмал,Боғишамол қ.ф.й.,Наврўз а.п.\nБахмал,Боғишамол қ.ф.й.,Шўрбулоқ а.п.\nБахмал,Боғишамол қ.ф.й.,Мўғол а.п.\nБахмал,Боғишамол қ.ф.й.,Қўшдархат а.п.\nБахмал,Боғишамол қ.ф.й.,Қамар а.п.\nБахмал,Барлос қ.ф.й.,Барлос а.п.\nБахмал,Барлос қ.ф.й.,Музбел а.п.\nБахмал,Барлос қ.ф.й.,Иттифоқ а.п.\nБахмал,Бахмал қ.ф.й.,Шайбек а.п.\nБахмал,Бахмал қ.ф.й.,Қўргон а.п.\nБахмал,Бахмал қ.ф.й.,Беккелди а.п.\nБахмал,Бахмал қ.ф.й.,Илончи а.п.\nБахмал,Бахмал қ.ф.й.,Уйлуқма а.п.\nБахмал,Бахмал қ.ф.й.,Кўкжар а.п.\nБахмал,Бахмал қ.ф.й.,Бахмалсой а.п.\nБахмал,Бахмал қ.ф.й.,Қорасув а.п.\nБахмал,Бахмал қ.ф.й.,Темирқадам а.п.\nБахмал,Бахмал қ.ф.й.,Оққўргон а.п.\nБахмал,Бахмал қ.ф.й.,Тагап а.п.\nБахмал,Бахмал қ.ф.й.,Донғара а.п.\nБахмал,Бахмал қ.ф.й.,Дам олиш зонаси а.п.\nБахмал,Бахмал қ.ф.й.,Бойқўнғир а.п.\nБахмал,Бахмал қ.ф.й.,Зартепа а.п.\nБахмал,Бахмал қ.ф.й.,Сўпи а.п.\nБахмал,Бахмал қ.ф.й.,Оқ-мулла а.п.\nБахмал,Бахмал қ.ф.й.,Жиллибулоқ а.п.\nБахмал,Бахмал қ.ф.й.,Музбулоқ а.п.\nБахмал,Гулбулоқ қ.ф.й.,Чангал а.п.\nБахмал,Гулбулоқ қ.ф.й.,Қаропчи а.п.\nБахмал,Гулбулоқ қ.ф.й.,Мисир а.п.\nБахмал,Гулбулоқ қ.ф.й.,Олмазор а.п.\nБахмал,Гулбулоқ қ.ф.й.,Жарқишлоқ а.п.\nБахмал,Гулбулоқ қ.ф.й.,Янгиҳаёт а.п.\nБахмал,Гулбулоқ қ.ф.й.,Гулбулоқ а.п.\nБахмал,Гулбулоқ қ.ф.й.,Янгикишлоқ-1 а.п.\nБахмал,Гулбулоқ қ.ф.й.,Тенгали а.п.\nБахмал,Гулбулоқ қ.ф.й.,Гултепа а.п.\nБахмал,Гулбулоқ қ.ф.й.,Бўрон а.п.\nБахмал,Гулбулоқ қ.ф.й.,Шодмон а.п.\nБахмал,Гулбулоқ қ.ф.й.,Қудуқ а.п.\nБахмал,Гулбулоқ қ.ф.й.,Янгиқишлоқ-2 а.п.\nБахмал,Гулбулоқ қ.ф.й.,Сойқишлоқ а.п.\nБахмал,Гулбулоқ қ.ф.й.,Дўсмат а.п.\nБахмал,Гулбулоқ қ.ф.й.,Қорақурсоқ а.п.\nБахмал,Мўғол қ.ф.й.,Уяс а.п.\nБахмал,Мўғол қ.ф.й.,Новқа -2 а.п.\nБахмал,Мўғол қ.ф.й.,Оқтош а.п.\nБахмал,Мўғол қ.ф.й.,Кўрбулоқ а.п.\nБахмал,Сангзор қ.ф.й.,Қора а.п.\nБахмал,Сангзор қ.ф.й.,Чубар а.п.\nБахмал,Сангзор қ.ф.й.,Нуширавон а.п.\nБахмал,Сангзор қ.ф.й.,Жадик а.п.\nБахмал,Сангзор қ.ф.й.,Сутлибулоқ а.п.\nБахмал,Сангзор қ.ф.й.,Нушкент а.п.\nБахмал,Сангзор қ.ф.й.,Дўвлат а.п.\nБахмал,Сангзор қ.ф.й.,Тўпон а.п.\nБахмал,Сангзор қ.ф.й.,Муллабулоқ а.п.\nБахмал,Сангзор қ.ф.й.,Каттақишлоқ а.п.\nБахмал,Сангзор қ.ф.й.,Вадиган а.п.\nБахмал,Сангзор қ.ф.й.,Жўм-жўм а.п.\nБахмал,Сангзор қ.ф.й.,Балқи а.п.\nБахмал,Сангзор қ.ф.й.,Ўдамали а.п.\nБахмал,Тонготар қ.ф.й.,Қўштепа а.п.\nБахмал,Тонготар қ.ф.й.,Ўрай а.п.\nБахмал,Тонготар қ.ф.й.,Янгибоғ а.п.\nБахмал,Тонготар қ.ф.й.,Лойқа а.п.\nБахмал,Тонготар қ.ф.й.,Ғубур а.п.\nБахмал,Тонготар қ.ф.й.,Тойпоқсой а.п.\nБахмал,Тонготар қ.ф.й.,Гулобод а.п.\nБахмал,Узунбулоқ қ.ф.й.,Мавтан а.п.\nБахмал,Узунбулоқ қ.ф.й.,Бўстон а.п.\nБахмал,Узунбулоқ қ.ф.й.,Ўрта а.п.\nБахмал,Узунбулоқ қ.ф.й.,Шўрбулоқ а.п.\nБахмал,Узунбулоқ қ.ф.й.,Янгиобод а.п.\nБахмал,Узунбулоқ қ.ф.й.,Зафаробод а.п.\nБахмал,Узунбулоқ қ.ф.й.,Мўғол а.п.\nБахмал,Узунбулоқ қ.ф.й.,Қоратош а.п.\nБахмал,Узунбулоқ қ.ф.й.,Қатортол а.п.\nБахмал,Узунбулоқ қ.ф.й.,Узунбулоқ а.п.\nБахмал,Узунбулоқ қ.ф.й.,Булоқбоши а.п.\nБахмал,Узунбулоқ қ.ф.й.,Маданият а.п.\nБахмал,Узунбулоқ қ.ф.й.,Тенгали а.п.\nБахмал,Узунбулоқ қ.ф.й.,Ўрай а.п.\nҒаллаорол,Ғаллаорол шаҳри,Ғаллаорол шаҳри\nҒаллаорол,Қўйтош шаҳарчаси,Қўйтош шаҳарчаси\nҒаллаорол,Маржонбулоқ шаҳарчаси,Маржонбулоқ шаҳарчаси\nҒаллаорол,Лалмикор шаҳарчаси,Лалмикор шаҳарчаси\nҒаллаорол,Қангли-1 шаҳарчаси,Қангли-1 шаҳарчаси\nҒаллаорол,Абдукарим шаҳарчаси,Абдукарим шаҳарчаси\nҒаллаорол,Чувиллоқ шаҳарчаси,Чувиллоқ шаҳарчаси\nҒаллаорол,Ғубдин қ.ф.й.,Кўкдала а.п.\nҒаллаорол,Ғубдин қ.ф.й.,Бўстон а.п.\nҒаллаорол,Ғубдин қ.ф.й.,Кўтал а.п.\nҒаллаорол,Ғубдин қ.ф.й.,Оқтош а.п.\nҒаллаорол,Ғубдин қ.ф.й.,Ғумсой а.п.\nҒаллаорол,Ғубдин қ.ф.й.,Ғубдин а.п.\nҒаллаорол,Ғубдин қ.ф.й.,Олмали а.п.\nҒаллаорол,Ғубдин қ.ф.й.,Хўжакабуд а.п.\nҒаллаорол,Ғубдин қ.ф.й.,Бекат-18 а.п.\nҒаллаорол,Ғубдин қ.ф.й.,Кўчарбой а.п.\nҒаллаорол,Хонимқўрғон қ.ф.й.,Ғаллакор а.п.\nҒаллаорол,Хонимқўрғон қ.ф.й.,Сарой а.п.\nҒаллаорол,Хонимқўрғон қ.ф.й.,Хонимқўрғон а.п.\nҒаллаорол,Иттифоқ қ.ф.й.,Жума а.п.\nҒаллаорол,Иттифоқ қ.ф.й.,Чўмичли а.п.\nҒаллаорол,Иттифоқ қ.ф.й.,Тошкамар а.п.\nҒаллаорол,Иттифоқ қ.ф.й.,Хатча а.п.\nҒаллаорол,Иттифоқ қ.ф.й.,Рамазон а.п.\nҒаллаорол,Иттифоқ қ.ф.й.,Қоратош а.п.\nҒаллаорол,Иттифоқ қ.ф.й.,Янгиобод а.п.\nҒаллаорол,Иттифоқ қ.ф.й.,Турк а.п.\nҒаллаорол,Иттифоқ қ.ф.й.,Шўрча а.п.\nҒаллаорол,Гулчамбар қ.ф.й.,Анойи а.п.\nҒаллаорол,Гулчамбар қ.ф.й.,Жарбулоқ а.п.\nҒаллаорол,Гулчамбар қ.ф.й.,Бешбола а.п.\nҒаллаорол,Гулчамбар қ.ф.й.,Тепали а.п.\nҒаллаорол,Гулчамбар қ.ф.й.,Ғарбулос а.п.\nҒаллаорол,Гулчамбар қ.ф.й.,Қизилбулоқ а.п.\nҒаллаорол,Қипчоқсув қ.ф.й.,Хонақа а.п.\nҒаллаорол,Қипчоқсув қ.ф.й.,Хитойюзи а.п.\nҒаллаорол,Қипчоқсув қ.ф.й.,Маданият а.п.\nҒаллаорол,Қипчоқсув қ.ф.й.,Толлисой а.п.\nҒаллаорол,Қипчоқсув қ.ф.й.,Қичиқсой а.п.\nҒаллаорол,Қипчоқсув қ.ф.й.,Каттасой а.п.\nҒаллаорол,Қипчоқсув қ.ф.й.,Қўрғонча а.п.\nҒаллаорол,Қипчоқсув қ.ф.й.,Тошбулоқ а.п.\nҒаллаорол,Қипчоқсув қ.ф.й.,Кўрбулоқ а.п.\nҒаллаорол,Қипчоқсув қ.ф.й.,Довул а.п.\nҒаллаорол,Қипчоқсув қ.ф.й.,Нахрач а.п.\nҒаллаорол,Қипчоқсув қ.ф.й.,Қайрағочли а.п.\nҒаллаорол,Қипчоқсув қ.ф.й.,Сафарбулоқ а.п.\nҒаллаорол,Қипчоқсув қ.ф.й.,Меҳнатобод а.п.\nҒаллаорол,Кўкбулоқ қ.ф.й.,Сайфин а.п.\nҒаллаорол,Кўкбулоқ қ.ф.й.,Қизилтут а.п.\nҒаллаорол,Кўкбулоқ қ.ф.й.,Қарапчи а.п.\nҒаллаорол,Кўкбулоқ қ.ф.й.,Кўкбулоқ а.п.\nҒаллаорол,Кўкбулоқ қ.ф.й.,Ёнбоштут а.п.\nҒаллаорол,Кўкбулоқ қ.ф.й.,Янгийўл а.п.\nҒаллаорол,Кўкбулоқ қ.ф.й.,Ҳовузбулоқ а.п.\nҒаллаорол,Кўкбулоқ қ.ф.й.,Томчи а.п.\nҒаллаорол,Кўкбулоқ қ.ф.й.,Совруқ а.п.\nҒаллаорол,Кўкбулоқ қ.ф.й.,Равот а.п.\nҒаллаорол,Кўкбулоқ қ.ф.й.,Ўгат а.п.\nҒаллаорол,Кўкбулоқ қ.ф.й.,Қиличмазор а.п.\nҒаллаорол,Кўкбулоқ қ.ф.й.,Чаёнли а.п.\nҒаллаорол,Коризқудуқ қ.ф.й.,Ўрта а.п.\nҒаллаорол,Коризқудуқ қ.ф.й.,Мукури а.п.\nҒаллаорол,Коризқудуқ қ.ф.й.,Қўриқ а.п.\nҒаллаорол,Коризқудуқ қ.ф.й.,Коризқудуқ а.п.\nҒаллаорол,Коризқудуқ қ.ф.й.,Камар а.п.\nҒаллаорол,Гулистон қ.ф.й.,Жабош а.п.\nҒаллаорол,Гулистон қ.ф.й.,Гулистон а.п.\nҒаллаорол,Гулистон қ.ф.й.,Олмасувон а.п.\nҒаллаорол,Гулистон қ.ф.й.,Бойларовул а.п.\nҒаллаорол,Гулистон қ.ф.й.,ўрта а.п.\nҒаллаорол,Гулистон қ.ф.й.,Бўстон а.п.\nҒаллаорол,Гулистон қ.ф.й.,Янгиобод а.п.\nҒаллаорол,Гулистон қ.ф.й.,Олтиқишлоқ а.п.\nҒаллаорол,Гулистон қ.ф.й.,Шерқангли а.п.\nҒаллаорол,Булоқбоши қ.ф.й.,Узунбулоқ а.п.\nҒаллаорол,Булоқбоши қ.ф.й.,Авлиё а.п.\nҒаллаорол,Булоқбоши қ.ф.й.,Олмазор а.п.\nҒаллаорол,Маданият қ.ф.й.,Қангли-2 а.п.\nҒаллаорол,Маданият қ.ф.й.,Кўкгумбаз а.п.\nҒаллаорол,Маданият қ.ф.й.,Заргар а.п.\nҒаллаорол,Маданият қ.ф.й.,Қорангул а.п.\nҒаллаорол,Маданият қ.ф.й.,Бахмалсой а.п.\nҒаллаорол,Маданият қ.ф.й.,Сарбозор а.п.\nҒаллаорол,Маданият қ.ф.й.,Қўрғон а.п.\nҒаллаорол,Маданият қ.ф.й.,Чувиллоқ а.п.\nҒаллаорол,Маданият қ.ф.й.,Бешбола а.п.\nҒаллаорол,Маданият қ.ф.й.,Қушсарой а.п.\nҒаллаорол,Маданият қ.ф.й.,Тутли а.п.\nҒаллаорол,Маданият қ.ф.й.,Қоракуйли а.п.\nҒаллаорол,Маданият қ.ф.й.,Обуз а.п.\nҒаллаорол,Маданият қ.ф.й.,Қашқабулоқ а.п.\nҒаллаорол,Маданият қ.ф.й.,Маданият а.п.\nҒаллаорол,Мирзабулоқ қ.ф.й.,Кетмончи а.п.\nҒаллаорол,Мирзабулоқ қ.ф.й.,Болғали а.п.\nҒаллаорол,Мирзабулоқ қ.ф.й.,Қизилқўрғон а.п.\nҒаллаорол,Мирзабулоқ қ.ф.й.,Хонақоҳ а.п.\nҒаллаорол,Мирзабулоқ қ.ф.й.,Найман а.п.\nҒаллаорол,Молтоб қ.ф.й.,Янгиқишлоқ а.п.\nҒаллаорол,Молтоб қ.ф.й.,Молтоб а.п.\nҒаллаорол,Молтоб қ.ф.й.,Ўймовут а.п.\nҒаллаорол,Молтоб қ.ф.й.,Боғишамол а.п.\nҒаллаорол,Молтоб қ.ф.й.,Наврўз а.п.\nҒаллаорол,Тозауруғ қ.ф.й.,Тозауруғ а.п.\nҒаллаорол,Тозауруғ қ.ф.й.,Суғунбой а.п.\nҒаллаорол,Мулкуш қ.ф.й.,Муллабулоқ а.п.\nҒаллаорол,Мулкуш қ.ф.й.,Тепа а.п.\nҒаллаорол,Мулкуш қ.ф.й.,Камар а.п.\nЖиззах,Учтепа шаҳарчаси,Учтепа шаҳарчаси\nЖиззах,Гандумтош шаҳарчаси,Гандумтош шаҳарчаси\nЖиззах,Қораянтоқ шаҳарчаси,Қораянтоқ шаҳарчаси\nЖиззах,Қангли шаҳарчаси ,Қангли шаҳарчаси\nЖиззах,Тоқчилиқ шаҳарчаси,Тоқчилиқ шаҳарчаси\nЖиззах,Мулканлик шаҳарчаси,Мулканлик шаҳарчаси\nЖиззах,Жиззахлик шаҳарчаси,Жиззахлик шаҳарчаси\nЖиззах,Оқ Олтин қ.ф.й.\nЖиззах,Оқ Олтин қ.ф.й.,Лойқа а.п.\nЖиззах,Оқ Олтин қ.ф.й.,Обихаёт а.п.\nЖиззах,Оқ Олтин қ.ф.й.,Хуросон а.п.\nЖиззах,Оқ Олтин қ.ф.й.,Туёқли а.п.\nЖиззах,Оқ Олтин қ.ф.й.,Улуғбек а.п.\nЖиззах,Оқ Олтин қ.ф.й.,Оғажон а.п.\nЖиззах,Охунбобоев қ.ф.й.,Кили а.п. (Таракли а.п Арватин мах)\nЖиззах,Қангли қ.ф.й.,Янгиқишлоқ а.п.\nЖиззах,Қангли қ.ф.й.,Янгиобод а.п.\nЖиззах,Қангли қ.ф.й.,Ёйилма а.п.\nЖиззах,Қангли қ.ф.й.,Янгийўл а.п.\nЖиззах,Қангли қ.ф.й.,Уяс а.п.\nЖиззах,Роват қ.ф.й.,Нонисангил а.п.\nЖиззах,Роват қ.ф.й.,Ардашхон а.п.\nЖиззах,Роват қ.ф.й.,Янги роват а.п.\nЖиззах,Роват қ.ф.й.,Умар а.п.\nЖиззах,Роват қ.ф.й.,Корасийрак а.п.\nЖиззах,Роват қ.ф.й.,Уоб а.п.\nЖиззах,Роват қ.ф.й.,Паймарт а.п.\nЖиззах,Роват қ.ф.й.,Янги қишлоқ а.п.\nЖиззах,Роват қ.ф.й.,Уч қиз а.п.\nЖиззах,Роват қ.ф.й.,Кўрпа а.п.\nЖиззах,Қўшбаpмоқ қ.ф.й.,Қўшбармоқ а.п.\nЖиззах,Қўшбаpмоқ қ.ф.й.,Оққўрғонлиқ а.п.\nЖиззах,Пахтаобод қ.ф.й.,Пахтаобод а.п.(Кулписар КФЙ)\nЖиззах,Пахтаобод қ.ф.й.,Сарайлик а.п.\nЖиззах,Қулама қ.ф.й.,Чорвадор а.п.\nЖиззах,Қулама қ.ф.й.,Чорвадор -1 а.п. (Кизлартепа мах)\nЖиззах,Хайробод қ.ф.й.,Ҳайробод а.п.\nЖиззах,Хайробод қ.ф.й.,Шариллоқ а.п.\nЖиззах,Хайробод қ.ф.й.,Янгиқишлоқ а.п.\nЖиззах,Хамзаобод қ.ф.й.,Олмачи а.п.\nЖиззах,Хамзаобод қ.ф.й.,Сўлоқли а.п.\nЖиззах,Хамзаобод қ.ф.й.,Иттифоқ а.п. (Тупталобод мах, Ёйилма мах)\nЖиззах,Хамзаобод қ.ф.й.,Янги хаёт а.п.\nЖиззах,Хамзаобод қ.ф.й.,Ҳамзаобод а.п. (Файзиобод КФЙ Гозгонтепа а.п)\nЖиззах,Гандумтош қ.ф.й.,Куёвбоши а.п.\nЖиззах,Гандумтош қ.ф.й.,Янгиобод а.п.\nЖиззах,Самаpқанд Қудуқ қ.ф.й.\nЖиззах,Самаpқанд Қудуқ қ.ф.й.,Илғор а.п.\nЖиззах,Учтепа қ.ф.й.,Кўрғонтепа а.п.\nЖиззах,Дўстлик шаҳри,Дўстлик шаҳри\nЖиззах,Наврўз шаҳарчаси,Наврўз шаҳарчаси\nЖиззах,Боғзор қ.ф.й.,Боғзор а.п.\nЖиззах,Бунёдкор қ.ф.й.,Бунёдкор а.п.\nЖиззах,Қаҳрамон қ.ф.й.,Қаҳрамон а.п.\nЖиззах,Истиқлол қ.ф.й.,Манас а.п.\nЖиззах,Саритепа қ.ф.й.,Саритепа а.п.\nЖиззах,Янгиобод қ.ф.й.,Янгиобод а.п.\nЖиззах,Мевазоp қ.ф.й.,Мевазор а.п.\nЖиззах,Мевазоp қ.ф.й.,Ойбек а.п.\nЗомин,Даштобод шаҳри,Даштобод шаҳри\nЗомин,Зомин шаҳарчаси,Зомин шаҳарчаси\nЗомин,Ём шаҳарчаси,Ём шаҳарчаси\nЗомин,Сирғали шаҳарчаси,Сирғали шаҳарчаси\nЗомин,Пшағор шаҳарчаси,Пшағор шаҳарчаси\nЗомин,Ғаллакор қ.ф.й.,Боймоқли а.п.\nЗомин,Ғаллакор қ.ф.й.,Бирлашган а.п.\nЗомин,Ғаллакор қ.ф.й.,Иттифоқ а.п.\nЗомин,Ғаллакор қ.ф.й.,Юқори сирғали а.п.\nЗомин,Ғаллакор қ.ф.й.,Ҳулкар а.п.\nЗомин,Ғаллакор қ.ф.й.,Лайлак уя а.п.\nЗомин,Ғаллакор қ.ф.й.,Қизилой а.п.\nЗомин,Ғаллакор қ.ф.й.,Чолқишлоқ а.п.\nЗомин,Ғаллакор қ.ф.й.,Разъезд-6 а.п.\nЗомин,Ғаллакор қ.ф.й.,Тўрт-том а.п.\nЗомин,Ғаллакор қ.ф.й.,Пастки сирғали а.п.\nЗомин,Ғаллакор қ.ф.й.,Қуёнқулоқ а.п.\nЗомин,Гулшан қ.ф.й.,Тешиктепа а.п.\nЗомин,Гулшан қ.ф.й.,Гулшан а.п.\nЗомин,Гулшан қ.ф.й.,Тиғирик а.п.\nЗомин,Дуоба қ.ф.й.,Усмонисой а.п.\nЗомин,Дуоба қ.ф.й.,Сувлисой а.п.\nЗомин,Дуоба қ.ф.й.,Қурисой а.п.\nЗомин,Дуоба қ.ф.й.,Тоғтерак а.п.\nЗомин,Дуоба қ.ф.й.,Зомин санаторияси а.п.\nЗомин,Дуоба қ.ф.й.,Сорикамар а.п.\nЗомин,Дуоба қ.ф.й.,Еттикечув а.п.\nЗомин,Дуоба қ.ф.й.,Дуоба а.п.\nЗомин,Дуоба қ.ф.й.,Қоронғисой а.п.\nЗомин,Дуоба қ.ф.й.,Ўрикли а.п.\nЗомин,Дуоба қ.ф.й.,Бойтепа а.п.\nЗомин,Навоий қ.ф.й.,Аччи а.п.\nЗомин,Навоий қ.ф.й.,Қўштол а.п.\nЗомин,Навоий қ.ф.й.,Болдиўроқ а.п.\nЗомин,Навоий қ.ф.й.,От базаси а.п.\nЗомин,Навоий қ.ф.й.,Бош Пшағор а.п.\nЗомин,Навоий қ.ф.й.,Бешбулоқ а.п.\nЗомин,Навоий қ.ф.й.,Хатаб а.п.\nЗомин,Навоий қ.ф.й.,Марказий қўрғон а.п.\nЗомин,Навоий қ.ф.й.,Ғўлба а.п.\nЗомин,Навоий қ.ф.й.,Шўрча а.п.\nЗомин,Навоий қ.ф.й.,Аржа а.п.\nЗомин,Оби Ҳаёт қ.ф.й.\nЗомин,Оби Ҳаёт қ.ф.й.,Қўнғирбой а.п.\nЗомин,Оби Ҳаёт қ.ф.й.,Қутчи а.п.\nЗомин,Оби Ҳаёт қ.ф.й.,Буржиғон а.п.\nЗомин,Оби Ҳаёт қ.ф.й.,Бешбеги а.п.\nЗомин,Оби Ҳаёт қ.ф.й.,Оқ тош а.п.\nЗомин,Тинчлик қ.ф.й.,Деҳқонобод а.п.\nЗомин,Тинчлик қ.ф.й.,Жувонсийроқ а.п.\nЗомин,Чорвадор қ.ф.й.,Бешбулоқ а.п.\nЗомин,Чорвадор қ.ф.й.,Туркман а.п.\nЗомин,Чорвадор қ.ф.й.,Жалойир а.п.\nЗомин,Чорвадор қ.ф.й.,Қутчи а.п.\nЗомин,Чорвадор қ.ф.й.,Қултепа а.п.\nЗомин,Чорвадор қ.ф.й.,Ҳайиткултепа а.п.\nЗомин,Чорвадор қ.ф.й.,Ўрта а.п.\nЗомин,Истиқлол қ.ф.й.,Чапарашли а.п.\nЗомин,Истиқлол қ.ф.й.,Сўфимозор а.п.\nЗомин,Истиқлол қ.ф.й.,Жарқишлоқ а.п.\nЗомин,Истиқлол қ.ф.й.,Ўрол а.п.\nЗомин,Бешкуби қ.ф.й.,Бешкуби а.п.\nЗомин,Бешкуби қ.ф.й.,Толли а.п.\nЗомин,Бешкуби қ.ф.й.,Увол а.п.\nЗомин,Бешкуби қ.ф.й.,Қорамозор а.п.\nЗомин,Янги Хаёт қ.ф.й.\nЗомин,Янги Хаёт қ.ф.й.,Чўли Гулистон а.п.\nЗомин,Янги Хаёт қ.ф.й.,Чилонзор а.п.\nЗомин,Янги Хаёт қ.ф.й.,Баймоқли а.п.\nЗомин,Шиpин қ.ф.й.,Небуса а.п.\nЗомин,Шиpин қ.ф.й.,Янги овул а.п.\nЗомин,Шиpин қ.ф.й.,Тиғирик а.п.\nЗомин,Шиpин қ.ф.й.,Қизилсой а.п.\nЗомин,Шиpин қ.ф.й.,Жайилма а.п.\nЗомин,Шиpин қ.ф.й.,Узун қишлоқ а.п.\nЗомин,Шиpин қ.ф.й.,Бахтмачойи а.п.\nЗомин,Шиpин қ.ф.й.,Ғўртепа а.п.\nЗомин,Шиpин қ.ф.й.,Эшматовул а.п.\nЗомин,Шиpин қ.ф.й.,Қорақурсоқ а.п.\nЗомин,Шиpин қ.ф.й.,Қудуқча а.п.\nЗомин,Шиpин қ.ф.й.,Мўғол а.п.\nЗомин,Тошкескан қ.ф.й.,Тошкескан а.п.\nЗомин,Тошкескан қ.ф.й.,Ургутобод а.п.\nЗомин,Тошкескан қ.ф.й.,Найман а.п.\nЗарбдор,Зарбдор шаҳарчаси,Зарбдор шаҳарчаси\nЗарбдор,Бўстон шаҳарчаси,Бўстон шаҳарчаси\nЗарбдор,Юксалиш шаҳарчаси,Юксалиш шаҳарчаси\nЗарбдор,Шарқ юлдузи шаҳарчаси,Шарқ юлдузи шаҳарчаси\nЗарбдор,Шаpқ Юлдузи қ.ф.й.\nЗарбдор,Шаpқ Юлдузи қ.ф.й.,Бахт а.п.\nЗарбдор,Лалмикоp қ.ф.й.,Тараққиёт а.п.\nЗарбдор,Лалмикоp қ.ф.й.,Сутбулоқ а.п.\nЗарбдор,Лалмикоp қ.ф.й.,Булоқбоши а.п.\nЗарбдор,Лалмикоp қ.ф.й.,Олтинсой а.п.\nЗарбдор,Янгикент қ.ф.й.,Истиқбол а.п.\nЗарбдор,Янгикент қ.ф.й.,Нурафшон а.п.\nЗарбдор,Янгикент қ.ф.й.,Зарафшон а.п.\nЗарбдор,Янгикент қ.ф.й.,Фозил Йўлдошов номли а.п.\nЗарбдор,Андижон қ.ф.й.,Андижон а.п.\nЗарбдор,Андижон қ.ф.й.,Жувонсийроқ а.п.\nЗарбдор,Андижон қ.ф.й.,Кориз а.п.\nЗарбдор,Адиpобод қ.ф.й.,Адиробод а.п.\nЗарбдор,Адиpобод қ.ф.й.,Тозауруғ а.п.\nЗарбдор,Гагарин шаҳри,Гагарин шаҳри\nЗарбдор,Пахтазор шаҳарчаси,Пахтазор шаҳарчаси\nЗарбдор,Мирзадала шаҳарчаси,Мирзадала шаҳарчаси\nЗарбдор,Боғбон қ.ф.й.,Боғбон а.п.\nЗарбдор,Жибек-Жўли қ.ф.й.,Жибек - жўли а.п.\nЗарбдор,Тошкент қ.ф.й.,Тошкент а.п.\nЗарбдор,Тошкент қ.ф.й.,Азретқул отаовули а.п.\nЗарбдор,Ўзбекистон қ.ф.й.,Ўзбекистон а.п.\nЗарбдор,Янгидала қ.ф.й.,Янгидала а.п.\nЗарбдор,Гулзор қ.ф.й.,Гулзор а.п.\nЗафаробод,Зафаробод шаҳарчаси,Зафаробод шаҳарчаси\nЗафаробод,Ёрқин шаҳарчаси,Ёрқин шаҳарчаси\nЗафаробод,Темирязев шаҳарчаси,Темирязев шаҳарчаси\nЗафаробод,Ҳулкар шаҳарчаси,Ҳулкар шаҳарчаси\nЗафаробод,Бирлик қ.ф.й.,Бирлик а.п.\nЗафаробод,Ёрқин қ.ф.й.,Барлос а.п.\nЗафаробод,Ёрқин қ.ф.й.,Бахмал а.п.\nЗафаробод,Ёрқин қ.ф.й.,Учтепа а.п.\nЗафаробод,Лолазор қ.ф.й.,Лолазор а.п.\nЗафаробод,Лолазор қ.ф.й.,Қутлуғ йўл а.п.\nЗафаробод,Уч Қаҳрамон қ.ф.й.\nЗафаробод,Уч Қаҳрамон қ.ф.й.,Чўли-Гулистон а.п.\nЗафаробод,Уч Қаҳрамон қ.ф.й.,Узун қишлоқ а.п.\nЗафаробод,Хулкар қ.ф.й.,Тинчлик а.п.\nЗафаробод,Чимқўрғон қ.ф.й.,Чимқўрғон а.п.\nЗафаробод,Чимқўрғон қ.ф.й.,Балиқли а.п.\nПахтакор,Пахтакор шаҳри,Пахтакор шаҳри\nПахтакор,Гулзор шаҳарчаси,Гулзор шаҳарчаси\nПахтакор,А. Икромов қ.ф.й.\nПахтакор,А. Икромов қ.ф.й.,Ёйилма а.п.\nПахтакор,А. Икромов қ.ф.й.,Наврўз а.п.\nПахтакор,Олмазор қ.ф.й.,Олмазор а.п.\nПахтакор,Олмазор қ.ф.й.,Олмали а.п.\nПахтакор,Мингчинор қ.ф.й.,Мингчинор а.п.\nПахтакор,Мингчинор қ.ф.й.,Бўстон а.п.\nПахтакор,Мингчинор қ.ф.й.,Тўмарис а.п.\nПахтакор,Пахтакор қ.ф.й.,Гулистон а.п.\nПахтакор,Пахтакор қ.ф.й.,Янги қишлоқ а.п.\nПахтакор,Самарқанд қ.ф.й.,Мевазор а.п.\nПахтакор,Самарқанд қ.ф.й.,Ўрта овул а.п.\nПахтакор,Самарқанд қ.ф.й.,Камар а.п.\nПахтакор,Самарқанд қ.ф.й.,Қорамирза а.п.\nПахтакор,Чаманзор қ.ф.й.,Истиқлол а.п.\nПахтакор,Чаманзор қ.ф.й.,Чорвадор а.п.\nПахтакор,Чаманзор қ.ф.й.,Чаманзор а.п.\nПахтакор,Оқ Булоқ қ.ф.й.\nПахтакор,Оқ Булоқ қ.ф.й.,Гулбаҳор а.п.\nПахтакор,Оқ Булоқ қ.ф.й.,Пахтачи а.п.\nПахтакор,Оқ Булоқ қ.ф.й.,Оқ булоқ а.п.\nФориш,Янгиқишлоқ шаҳарчаси,Янгиқишлоқ шаҳарчаси\nФориш,Учқулоч шаҳарчаси,Учқулоч шаҳарчаси\nФориш,Омонкелди қ.ф.й.,Қорабой а.п.\nФориш,Омонкелди қ.ф.й.,Боранбоз а.п.\nФориш,Омонкелди қ.ф.й.,Т. Пиримқулов номли а.п.\nФориш,Омонкелди қ.ф.й.,Киндибой а.п.\nФориш,Омонкелди қ.ф.й.,Кузен а.п.\nФориш,Дарвоза қ.ф.й.,Дарвоза а.п.\nФориш,Дарвоза қ.ф.й.,Дўкай а.п.\nФориш,Дарвоза қ.ф.й.,Тушуниёз а.п.\nФориш,Дарвоза қ.ф.й.,Темирхон а.п.\nФориш,Арнасой қ.ф.й.,Қўштахи а.п.\nФориш,Арнасой қ.ф.й.,Тельман а.п.\nФориш,Арнасой қ.ф.й.,Коктас а.п.\nФориш,Арнасой қ.ф.й.,Абай а.п.\nФориш,Арнасой қ.ф.й.,Изей а.п.\nФориш,Қораобдол қ.ф.й.,Қорабағанали а.п.\nФориш,Қораобдол қ.ф.й.,Бағанали а.п.\nФориш,Қораобдол қ.ф.й.,Тувмажон а.п.\nФориш,Қораобдол қ.ф.й.,Жўшали а.п.\nФориш,Қораобдол қ.ф.й.,Хасанота а.п.\nФориш,Қораобдол қ.ф.й.,Мирзаёр а.п.\nФориш,Қораобдол қ.ф.й.,Қудуқ а.п.\nФориш,Қораобдол қ.ф.й.,Бешбола а.п.\nФориш,Қораобдол қ.ф.й.,Каттасой а.п.\nФориш,Қораобдол қ.ф.й.,Олақоп а.п.\nФориш,Қораобдол қ.ф.й.,Колсари а.п.\nФориш,Қораобдол қ.ф.й.,Тепали а.п.\nФориш,Қораобдол қ.ф.й.,Оқтош а.п.\nФориш,Қораобдол қ.ф.й.,Қўрғантепа а.п.\nФориш,Қораобдол қ.ф.й.,Узунбулоқ а.п.\nФориш,Қораобдол қ.ф.й.,Соғишмон а.п.\nФориш,Қораобдол қ.ф.й.,Кўса а.п.\nФориш,Қораобдол қ.ф.й.,Қорабдол а.п.\nФориш,Қораобдол қ.ф.й.,Ойтамғали а.п.\nФориш,Қораобдол қ.ф.й.,Йуллисой а.п.\nФориш,Қораобдол қ.ф.й.,Болғали а.п.\nФориш,Қораобдол қ.ф.й.,Эшбўлди а.п.\nФориш,Қораобдол қ.ф.й.,Исари а.п.\nФориш,Қораобдол қ.ф.й.,Норвон а.п.\nФориш,Қораобдол қ.ф.й.,Чорбоғ а.п.\nФориш,Эгизбулоқ қ.ф.й.,Эгизбулоқ а.п.\nФориш,Эгизбулоқ қ.ф.й.,Омондара а.п.\nФориш,Эгизбулоқ қ.ф.й.,Устихон а.п.\nФориш,Эгизбулоқ қ.ф.й.,Бекат а.п.\nФориш,Эгизбулоқ қ.ф.й.,Кўк-тепа а.п.\nФориш,Эгизбулоқ қ.ф.й.,Қорахон а.п.\nФориш,Эгизбулоқ қ.ф.й.,Байрам а.п.\nФориш,Эгизбулоқ қ.ф.й.,Нурак а.п.\nФориш,Эгизбулоқ қ.ф.й.,Қоратош а.п.\nФориш,Қизилқум қ.ф.й.,Узунқудуқ а.п.\nФориш,Қизилқум қ.ф.й.,Бересик а.п.\nФориш,Қизилқум қ.ф.й.,Оқшонгелди а.п.\nФориш,Қизилқум қ.ф.й.,Иссиқ кўл а.п.\nФориш,Қизилқум қ.ф.й.,Мўлали а.п.\nФориш,Фориш қ.ф.й.,Михин а.п.\nФориш,Фориш қ.ф.й.,Кўлба а.п.\nФориш,Фориш қ.ф.й.,Оқбулоқ а.п.\nФориш,Фориш қ.ф.й.,Қухнабозор а.п.\nФориш,Фориш қ.ф.й.,Чарчанг а.п.\nФориш,Фориш қ.ф.й.,Ётоқ а.п.\nФориш,Фориш қ.ф.й.,Пасткўча а.п.\nФориш,Фориш қ.ф.й.,Деристон а.п.\nФориш,Фориш қ.ф.й.,Абдукарим а.п.\nФориш,Фориш қ.ф.й.,Илонли а.п.\nФориш,Фориш қ.ф.й.,Қуйи учма а.п.\nФориш,Фориш қ.ф.й.,Жанон а.п.\nФориш,Фориш қ.ф.й.,Юқори учма а.п.\nФориш,Фориш қ.ф.й.,Қизил-қишлоқ а.п.\nФориш,Фориш қ.ф.й.,Боламон а.п.\nФориш,Фориш қ.ф.й.,Сафар ота а.п.\nФориш,Фориш қ.ф.й.,Қуруқ - кул а.п.\nФориш,Фориш қ.ф.й.,Қамишли а.п.\nФориш,Фориш қ.ф.й.,Бирлашган а.п.\nФориш,Ухум қ.ф.й.,Ухум а.п.\nФориш,Ухум қ.ф.й.,Хаёт а.п.\nФориш,Ухум қ.ф.й.,Мушибирён а.п.\nФориш,Ухум қ.ф.й.,Сиртикон а.п.\nФориш,Ухум қ.ф.й.,Мўлали а.п.\nФориш,Ухум қ.ф.й.,Асроф а.п.\nФориш,Ухум қ.ф.й.,Андиген а.п.\nФориш,Ухум қ.ф.й.,Эски фориш а.п.\nФориш,Ухум қ.ф.й.,Можрум а.п.\nФориш,Ухум қ.ф.й.,Ота қўрғон а.п.\nФориш,Гараша қ.ф.й.,Гараша а.п.\nФориш,Гараша қ.ф.й.,Мехайм а.п.\nФориш,Гараша қ.ф.й.,Ингичка а.п.\nФориш,Гараша қ.ф.й.,Яккатол а.п.\nФориш,Гараша қ.ф.й.,Хўрабоғзи а.п.\nФориш,Гараша қ.ф.й.,Чақур-чуқур а.п.\nФориш,Гараша қ.ф.й.,Кориз а.п.\nФориш,Гараша қ.ф.й.,Илонли а.п.\nФориш,Гараша қ.ф.й.,Хайдарота а.п.\nФориш,Гараша қ.ф.й.,Қияовул а.п.\nФориш,Гараша қ.ф.й.,Ўртабулоқ а.п.\nФориш,Осмонсой қ.ф.й.,Осмонсой а.п.\nФориш,Осмонсой қ.ф.й.,Баланд осмон а.п.\nФориш,Осмонсой қ.ф.й.,Толбоши а.п.\nФориш,Осмонсой қ.ф.й.,Ана-муна а.п.\nФориш,Осмонсой қ.ф.й.,Ярашлов а.п.\nФориш,Осмонсой қ.ф.й.,Равот а.п.\nФориш,Осмонсой қ.ф.й.,Янгиобод а.п.\nФориш,Осмонсой қ.ф.й.,Оқтепа а.п.\nФориш,Осмонсой қ.ф.й.,Ўртақишлоқ а.п.\nФориш,Осмонсой қ.ф.й.,Қўйбулоқ а.п.\nФориш,Осмонсой қ.ф.й.,Тутак а.п.\nФориш,Осмонсой қ.ф.й.,Тўқай а.п.\nФориш,Осмонсой қ.ф.й.,Дамариқ а.п.\nФориш,Осмонсой қ.ф.й.,Каттабоғдон а.п.\nФориш,Осмонсой қ.ф.й.,Сайёд а.п.\nФориш,Осмонсой қ.ф.й.,Буғомбир а.п.\nФориш,Осмонсой қ.ф.й.,Жайрахона а.п.\nЯнгиобод,Янгиобод шаҳарчаси,Янгиобод шаҳарчаси\nЯнгиобод,Савот шаҳарчаси,Савот шаҳарчаси\nЯнгиобод,Сармич қ.ф.й.,Пастки Сармич а.п.\nЯнгиобод,Сармич қ.ф.й.,Искандар а.п.\nЯнгиобод,Сармич қ.ф.й.,Юқори Сармич а.п.\nЯнгиобод,Сармич қ.ф.й.,Жўлангар а.п.\nЯнгиобод,Хўжамушкент қ.ф.й.,Баёт а.п.\nЯнгиобод,Хўжамушкент қ.ф.й.,Эрганакли а.п.\nЯнгиобод,Хўжамушкент қ.ф.й.,Уювли а.п.\nЯнгиобод,Хўжамушкент қ.ф.й.,Хўжамушкент а.п.\nЯнгиобод,Хўжамушкент қ.ф.й.,Феруз а.п.\nЯнгиобод,Савот қ.ф.й.,Соҳибкор а.п.\nЯнгиобод,Савот қ.ф.й.,Тўқбой а.п.\nЯнгиобод,Ҳавотоғ қ.ф.й.,Учтурғон а.п.\nЯнгиобод,Ҳавотоғ қ.ф.й.,Қўшқанд а.п.\nЯнгиобод,Ҳавотоғ қ.ф.й.,Чанговул а.п.\nЯнгиобод,Ҳавотоғ қ.ф.й.,Хавотоғ а.п.\nЯнгиобод,Ҳавотоғ қ.ф.й.,Қўриқ а.п.\nЯнгиобод,Ховос қ.ф.й.,Сайдон а.п.\nЯнгиобод,Ховос қ.ф.й.,Чаканд а.п.\nЯнгиобод,Ховос қ.ф.й.,Намингон а.п.\nЯнгиобод,Ховос қ.ф.й.,Баландчақир а.п.\nЯнгиобод,Ховос қ.ф.й.,Варқин а.п.\nЯнгиобод,Ховос қ.ф.й.,Паркент а.п.\nЯнгиобод,Ховос қ.ф.й.,Мўғол а.п.\nЯнгиобод,Ховос қ.ф.й.,Пучуқой а.п.\nЯнгиобод,Ховос қ.ф.й.,Пасткичақир а.п.\nЯнгиобод,Ховос қ.ф.й.,Мелиобод а.п.\nЯнгиобод,Ховос қ.ф.й.,Болғали а.п.\nЯнгиобод,Ховос қ.ф.й.,Ховос а.п.\n*Слабый уровень сигнала


Родинир – medu.uz – Дорилар ҳақида маълумотлар ўзбек тилида\nHome Йўриқномалар Родинир\nПрепаратнинг савдо номи: Родинир\nТаъсир этувчи модда (ХПН): цефдинир\nДори шакли: ичга қабул қилишга суспензия тайёрлаш учун кукун.\nфаол модда: цефдинир – 125 мг ёки 250 мг;\nёрдамчи моддалар: сувсиз лимон кислотаси, натрий цитрати дигидрати, натрий бензоати, ксантан камеди, гуаро камеди, гидратацияланган коллоид кремний диоксиди, магний стеарати, «Қулупнай» ароматизатори, кремли ароматизатор, сахароза.\nТаърифи: оч сариқ рангли қулупнай крем ҳидли бир хил грануляцияланган кукун.\nФармакотерапевтик гуруҳи: антибиотик (учинчи авлод цефалоспоринлар).\nАТХ коди: J01DD15\nЦефдинир – яримсинтетик β-лактам антибиотики бўлиб, бактерияларнинг ҳужайра деворларини синтезини бостириши ҳисобига бактерицид таъсир кўрсатади. Препарат β-лактамаза ишлаб чиқарадиган ва пенициллинлар ҳамда бошқа цефалоспоринларга чидамли чидамли бўлган кўпчилик микроорганизмларга таъсир қилади, аммо плазмидалар орқали кенг таъсир доирасига эга бўлган маълум β-лактамазалар томонидан гидролизланиши мумкин.\nЦефдинир ҳам in vitro шароитларда, ҳам клиника амалиётида қуйидаги микроорганизмларнинг кўпчилик штаммларига нисбатан фаолдир:\nаэроб граммусбат микроорганизмлар: Staphylococcus aureus (шу жумладан β-лактамаза ишлаб чиқарадиган штаммлари), Streptococcus pneumoniae (фақат пенициллинга сезгир штаммлари), Streptococcus pyogenes;\nаэроб грамманфий микроорганизмлар: Haemophilus influenzae (шу жумладан β-лактамаза ишлаб чиқарадиган штаммлари), Haemophilus parainfluenzae (шу жумладан β-лактамаза ишлаб чиқарадиган штаммлари), Moraxella catarrhalis (шу жумладан β-лактамаза ишлаб чиқарадиган штаммлари).\nЦефдинир Pseudomonas aeruginosa, Enterobacter spp., Enterococcus spp. ва метициллинга чидамли Staphylococcus spp. ларга нисбатан фаол эмас.\nЦефдинир плазмада максимал концентрациясига ичга қабул қилингандан сўнг 2-4 соатдан кейин эришилади. Цефдинирнинг плазмадаги концентрацияси препаратнинг дозаси оширилганида кўпаяди, аммо 1 кг тана вазнига 7 мг дан 14 мг гача оширилганида концентрацияси дозани ошириб борилишига пропорционаллик даражаси камроқ бўлади. Цефдинирнинг мутлоқ биокираолишлиги 25% ни ташкил этади. Ёғли овқат истеъмол қилинганида қон плазмасидаги максимал концентрацияси (Сmax) ва AUC мувофиқ равишда 44% ва 33% га камаяди.\n6 ойликдан 12 ёшгача бўлган болаларда цефдинир суспензияси ичга қабул қилинганидан сўнг плазмада фармакокинетик кўрсаткичларини ўртача қиймати (± СО) қуйидаги жадвалда келтирилган:\nДозаси Cmax (мкг/мл) tmax(соатлар) AUC (мкг/соат/мл)\nКатталарда цефдинирни ўртача тақсимланиш ҳажми 0,35 л/кг, болаларда (6 ойликдан 12 ёшгача) – 0,67 л/кг ни ташкил этади. Препарат терида ҳосил бўлган пуфак суюқлигида, ўрта қулоқ суюқлиги, муртаклар, синус бўшлиқлари, бронхларнинг шиллиқ қавати, ўпка тўқимасида плазмадаги концентрациясининг 15-48% концентрацияларда тақсимланади. Цефдинир плазма оқсиллари билан 60-70% боғланади, боғланиши препаратнинг концентрациясига боғлиқ эмас.\nЦефдинир аҳамиятли даражада метаболизмга учрайди, асосан буйраклар орқали чиқарилади. Плазмадан ўртача ярим чиқарилиш даври 1,7 (± 0,6) соатни ташкил этади. Буйрак клиренси – 2,0 мл/мин/кг ни ташкил этади.\nПрепаратга сезгир микроорганизмлар томонидан чақирилган енгилдан ўртача оғирлик даражасигача бўлган инфекцион-яллиғланиш касалликлари.\nЎсмирлар ва катталарда:\nЛОР-аъзолари касалликлари: ўткир синусит, ўткир ўрта қулоқ отити, фарингит, тонзиллит;\nтери ва юмшоқ тўқималарни асоратланмаган инфекцияларида қўлланади.\nРодинир овқатланишдан қатъий назар ичга қабул қилинади.\nДозалаш тартиби пациентнинг ёши, тана вазни, буйрак фаолияти, ҳамда инфекцияни оғирлик даражасига қараб, индивидуал равишда белгиланади.\nСуспензия бевосита биринчи марта қўллашдан олдин тайёрланади. Родинир кукуни яхшилаб уваланиши учун флаконни чайқатиш, сўнгра хона ҳароратигача илитилган қайнаган сув икки порцияда (белгиланган нуқтагача) 38 мл ёки 63 мл қўшиб, ҳар сафар қўшилганида жадал равишда чайқатиш керак. Препаратни ҳар сафар қўллашдан олдин флаконни яхшилаб чайқатиш керак. Препаратни аниқ дозалаш учун 5 мл ўлчов қошиғидан фойдаланиш керак, препарат ҳар сафар қўлланганидан сўнг сув билан яхшилаб чайиш керак. Суспензия тайёрланганидан сўнг хона ҳароратида кўпи билан 10 сақлаш мумкин.\n2 ёшгача бўлган болаларда суспензияни қулай қабул қилиш учун икки марта кўп сув билан суюлтириш мумкин.\nБарча инфекцияларни даволаш учун умумий суткалик дозаси 14 мг/кг, максимал дозаси суткада 600 мг ни ташкил этади. Препаратнинг дозасини суткада бир марта 10 кун давомида қўллаш, дозасини суткада икки марта қабул қилиш каби самарали ҳисобланади. Тери инфекцияларини даволаш учун суткада бир марта дозалаш тартиби ўрганилмаган; шу сабабли бундай инфекцияларни даволаш учун Родинир препаратини суткада икки марта қабул қилиш керак.\n6 ойликдан 12 ёшгача бўлган болаларга препарат билан даволаш учун қуйидаги дозалаш тартиби тавсия этилган:\nЎткир ўрта қулоқ отити, фарингит, тонзиллит: 1 кг тана вазнига 7 мг дан ҳар 12 соатда 5-10 кун давомида ёки 1 кг тана вазнига 14 мг дан суткада бир марта 10 кун давомида қабул қилинади;\nЎткир синусит: 1 кг тана вазнига 7 мг дан ҳар 12 соатда ёки 1 кг тана вазнига 14 мг дан суткада бир марта 10 кун давомида қабул қилинади.\nТери ва юмшоқ тўқималарнинг асоратланмаган инфекциялари: 1 кг тана вазнига 7 мг дан ҳар 12 соатда 10 кун давомида қабул қилинади.\nБолаларда тана вазнига қараб Родинир препаратини тавсия этилган дозалаш тартиби ва қабул қилишлар сони қуйидаги жадвалда келтирилган:\nТана вазни 125 мг/5 мл 250 мг/5 мл\n9 кг 2,5 мл дан ҳар 12 соатда ёки\n5 мл дан суткада бир марта Родинир суспензиясини\n125 мг/5 мл дозаси қўлланади\n18 кг 5 мл дан ҳар 12 соатда ёки\n10 мл дан суткада бир марта 2,5 мл дан ҳар 12 соатда ёки\n5 мл дан суткада бир марта\n27 кг 7,5 мл дан ҳар 12 соатда ёки\n15 мл дан суткада бир марта 3,75 мл дан ҳар 12 соатда ёки\n7,5 мл дан суткада бир марта\n36 кг 10 мл дан ҳар 12 соатда ёки\n20 мл дан суткада бир марта 5 мл дан ҳар 12 соатда ёки\n10 мл дан суткада бир марта\n≥ 43* кг 12 мл дан ҳар 12 соатда ёки\n24 мл дан суткада бир марта 6 мл дан ҳар 12 соатда ёки\n12 мл дан суткада бир марта\n* тана вазни ≥ 43 кг бўлган болаларга препарат 600 мг максимал суткалик дозада буюрилади.\nБуйрак фаолиятини бузилиши бўлган пациентлар: креатинин клиренси минутига 30 мл дан кам бўлган катта ёшдаги пациентлар учун цефдинирнинг дозаси 300 мг ни ташкил этади, суткада бир марта қабул қилинади; креатинин клиренси минутига 30 мл дан кам бўлган болалар учун 1 кг тана вазнига 7 мг дан суткада бир марта (суткада 300 мг гача) буюрилади.\nГемодиализдаги пациентлар: тавсия этилган бошланғич дозаси 1 кг тана вазнига 7 мг дан ёки 300 мг ни ташкил этади, ҳар 48 соатда қабул қилинади. Ҳар бир гемодиализ муолажаси тугаганидан 1 кг тана вазнига 7 мг дозада ёки 300 мг дозада қабул қилиш керак. Навбатдаги дозалари (1 кг тана вазнига 7 мг дан ёки 300 мг) ҳар 48 соатда қабул қилинади.\nОвқат ҳазм қилиш тизими томонидан: кўнгил айниши, диарея; кам ҳолларда – диспепсия, гастрит, қусиш, қоринда оғриқ, АСТ, АЛТ ва ЛДГ ларнинг фаоллигини ошиши;\nМарказий нерв тизими томонидан: бош оғриғи, кам ҳолларда – бош айланиши; жуда кам ҳолларда – тиришишлар.\nАллергик реакциялар: анафилаксия, бронхоспазм, ҳансираш, тошма, эшакеми, ёруғликка сезувчанлик реакциясини ошиши, қичишиш, ангионевротик шиш, Стивенс-Джонсон синдроми, кўп шаклли эритема, токсик эпидермал некролиз.\nҚон яратиш тизими томонидан: апластик анемия, панцитопения, лейкопения, нейтропения ва агранулоцитоз.\nҚон ивиш тизими томонидан: протромбин вақтини узайиши ва ҳалқаро нормаллаштирилган нисбатни ошиши, гемолитик анемия ва ички қон кетиши, Кумбс синамасини мусбат бўлиши.\nСийдик чиқариш тизими томонидан: буйрак фаолиятини бузилиши, токсик нефропатия, глюкозурия, кетонурия.\nПрепаратнинг компонентларига ёки цефалоспоринлар синфининг бошқа антибиотикларига юқори сезувчанликда қўллаш мумкин эмас.\nТаркибида магний ёки алюминий сақловчи антацид воситалар, шунингдек темир сақловчи препаратлар билан бир вақтда қўлланганида Родинирнинг таъсири аҳамиятли даражада камаяди. Родинир препаратини антацидлар ёки темир сақловчи препаратларини қабул қилишдан 2 соат олдин ёки 2 соат кейин қабул қилиш керак.\nБошқа β-лактам антибиотиклар қўлланганда бўлгани каби, пробенецид цефдинирнинг буйрак орқали чиқарилишини ингибиция қилади, натижада плазмада цефдинирнинг чўққи концентрацияси ошади.\nПенициллинга сезгирлиги юқори бўлган пациентларга цефдинир буюрилганида эҳтиёткорликка риоя қилиш керак, чунки анафилаксияни ривожланиши билан кечувчи кесишган гиперреактивлик ҳоллари маълум.\nҲар қандай кенг таъсир доирасига эга бўлган антибактериал восита қабул қилинганида сохта мембраноз колит ривожланиши мумкинлигини инобатга олиш керак.\nКенг таъсир доирасига эга бўлган бошқа антибиотиклар буюрилганида бўлгани каби, препарат билан узоқ муддат даволаш чидамли микроорганизмларни ривожланиши ва ҳаддан ташқари кўпайишига олиб келиши мумкин. Агар даволаниш вақтида замбуруғли ёки бактериал суперинфекция ривожланса, тегишли муқобил даволаш буюрилади.\nЦефалоспоринлар кам ҳолларда протромбин фаолликни пасайтиришлари мумкин, бу протромбин вақтини узайишига олиб келади.\nҲомиладорлик ва лактация вақтида қўлланиши\nҲомиладорлик ва лактация вақтида Родинир препарати она учун кутилган фойда ҳомила ёки гўдак учун потенциал ҳавфдан устун бўлган ҳолдагина буюрилади.\n6 ойликкача бўлган болаларда цефдинир препаратини қўллаш самарадорлиги ва ҳавфсизлиги юзасидан маълумотлар аниқланмаган. 6 ёшгача бўлган болаларда Родинир препаратининг суспензия шаклини қўллаш тавсия этилади.\nЦефалоспоринлар баъзи пациентларда қайтувчан бош айланишини чақириши мумкин, автотранспортни ҳайдаш ва аниқ механизмларни бошқаришда инобатга олиш керак.\nЦефдинир препаратининг дозасини ошириб юборилиши юзасидан маълумотлар йўқ.\nКузатилиши мумкин бўлган симптомлар: кўнгил айниши, қусиш, эпигастрийда оғриқ, диарея ва тиришишлар.\nДаволаш: симптоматик даволаш ўтказилади. Цефдинир организмдан гемодиализ ёрдамида чиқарилади. Зарурат бўлганида гемодиализ муолажасини жиддий токсик реакциялар бўлганида қўлланиши мумкин.\nИчга қабул қилишга суспензия тайёрлаш учун кукун 125 мг/5 мл ёки 250 мг/5 мл бураладиган ҳимоя қопқоқли сиғими 60 мл ёки 100 мл бўлган сариқ рангли шиша флаконларда.\n1 флакон ўлчов қошиғи, қўллаш бўйича йўриқномаси билан бирга картон қутига жойланган.\nТайёрланган суспензияни 10 кундан ортиқ сақлаш мумкин эмас.


Кенияда президентлик сайлови: Билиш керак бўлган асосий нуқталар\n11:32 / 03.08.2017\nКеласи ҳафта Африканинг шарқий давлатларидан бири - Кения Республикасида президентлик сайлови бўлиб ўтади.\n8 август куни ўтказилиши белгиланган сиёсий тадбирда амалдаги президент Уҳуру Кеньятта ўз номзодини илгари суриши ва иккинчи беш йилликда ҳам мамлакатни бошқариши кутилмоқда. Ҳозирги ҳукуматга ўзини мухолифат деб билган Раила Одинга ҳам сиёсий курашларда унинг қўли баланд келишидан умидвор. Аввалги сайлов кампаниясида 55 ёшли Кеньятта барчасини осонликча уддалаши башорат қилинган бўлса, бу сафар вазият бироз бошқачадек кўринмоқда. Агар у сайловларда ютмаса, демак иккинчи мавсумга сайланмаган илк Кения президенти бўлиб тарихда қолади.\nБундан беш йил илгари, Одинга сайловдаги фирибгарликлар учун Олий суд олдида жавоб беришга мажбур бўлган, воқеалар ривожида Уҳуру президент этиб сайланган эди. Гарчи кутилаётган сиёсий воқеада 8 киши номзоди тасдиқланган бўлсада, Раила Одинга ва Уҳуру Кеньятта асосий номзодлар ҳисобланади. Эътиборли жиҳати, Одинга Кениянинг илк президенти Жомо Кеньяттанинг фарзанди, Раила эса биринчи вице-президентининг ўғлидир.\nКения маҳаллий қонунчилигига кўра, президент умумий сайловчиларнинг 50 фоиздан ортиқ овозини тўплаши сўралади. Шунингдек, мамлакатдаги 47 бирликларнинг ҳар бирида номзод 25 фоиз овоздан кам бўлмаган қўллаб-қувватланишга эга бўлиши лозим. Агар бундай вазият кузатилмаса, сайлов натижаси бекор қилинади. Бундай ҳолат эса Кения тарихида кузатилмаган.\nМамлакатда ёшлар ишсизлик даражаси 22.2 фоиз атрофида бўлиб, икки рақиб ҳам иш ўринларини яратиш борасида катта ваъдалар беришга мажбур бўлмоқда. Агар умумий аҳолининг 80 фоиздан ортиғи 35 ёшгача бўлган ёшлардан ташкил топгани ҳисобга олинса, бу мушкул вазифадир. Мустақил экспертлар томонидан 2008 йил тарқатилган маълумотларга кўра, Кениядаги ишсизлик кўрсаткичи бутун аҳолининг 40 фоиздан ошиб кетган эди. БМТ тарқатган маълумотларига кўра, кенияликларнинг 45,5 фоизи қашшоқликда умр кечиради.\nпрезидентлик сайлови Кения Республикаси\nҲиллари Клинтон президент бўлишига тўсқинлик қилган хатосини маълум қилди\nҚирғизистонда президентликка номзодлардан биринчиси МСКга имзоларни топширди


19.06.2019 17:14 0 2300\nБугун Ахборот ва оммавий коммуникациялар агентлигида Ўзбекистон Республикаси Бош прокуратураси ҳузуридаги Мажбурий ижро бюроси раҳбар ходимлари билан бўлиб ўтган брифингда кўпам учрамайдиган ҳолат кузатилди. Яъники, тадбирда оммавий ахборот воситалари ходимларидан кўра МИБ вакиллари сон жиҳатдан кўпчиликни ташкил этди.\nНега? Бу журналистларнинг «саволлар бўрони»га нисбатан муҳофазаси чорасими ёки бошқа сабаби борми?\nАйни савол тадбир якунида янгради барибир. Аввалига МИБ мутасаддилари «бундан ўзимизам ҳайронмиз» дейишди. Бундай қисқа изоҳдан тадбирдаги саноқли журналистларнинг «қорни тўймагани»ни англагач, кенгроқ шарҳ берилди: рости, бу тадбирга анча кун тайёрландик, бизга журналистлар «талаб ташлашлари» айтилгани боис кўпроқ ходимлар билан ташриф буюрдик, токи, сўралган ҳар бир саволга (бюронинг тегишли бошқарма ва бўлим ходимлари билан бирга) кенгроқ маълумот берайлик, деб... Пировардида ойдинлик кирди: тадбирга бир кун қолганда унинг вақти ўзгаргани МИБ ва ОАВ вакиллари ўртасидаги сон жиҳатдан тенгсизликни юзага келтирибди.\nМайли, насиб-да, қолаверса, гап сондамас, сифатда. Шунга қарамай тадбир чакки ўтгани йўқ: савол-жавобларга бой, гоҳ кескин, гоҳ сокин оҳангда ўтган мулоқотда МИБ мутасаддилари яхшигина «терлатилди». Айниқса, ижро жараёнидаги турли ёқимсиз ҳолатлар гап кетганда МИБ директори ўринбосарлардан бири бироз хуноб бўлиб шундай деди: «Тўғри тушунинглар, биз суд қарорини муҳокама қилмаймиз, уни ижро этамиз. Вазифамиз шу. Суд қарори тўғри бўладими, нотўғри бўладими, у қонуний кучга кириб, ижрога қаратилибдими, тамом - ижро этишдан бошқа чора йўқ. Демакки, суд қароридан ким норози бўлса, эътирозини бизгамас, юқори судга билдирилиши керак». Сўнг фикрини образли қилиб тушунтиришга ўтди: гап жаллоддамас, қозида, ахир?!\nЎхшатиш бироз қўполроғ-у аммо жойига тушди! Ростиям шу-да: қозидан фатво бўлмаса ижрочига иш қайда?!\nШуни ёзиш шартмиди?\nШартдай. Негаки, биринчидан, ўхшатиш сабаб юзага келган жўшқин муҳит очиқ мулоқот самимий ва ишчан руҳдан ўтганини билдиради. Иккинчидан, бундай қиёсни ёзмаслик мухбир учун ҳаммомга кириб, чўмилмай чиқишдек гап.\nМИБ ҳукм брифинг


Озишни истаганлар кўпроқ кулиши кераклиги аниқланди - XABARDOR.UZ\nОртиқча ёғлардан халос бўлишнинг бундай ажойиб усули АҚШдаги Вандербильт университети тадқиқотчилари томонидан аниқланди. Улар қандай қилиб бундай хулосага келишди? Шуниси қизиқки, даставвал тадқиқотчилар озишнинг универсал усулини топишни мақсад қилишмаганди. Улар шунчаки кулгининг организмнинг турли соҳаларига таъсирини ўрганишди. Олимлар энг замонавий тиббий ускуналар ёрдамида кишиларнинг танасидаги барча жараёнларни кузатиб, кулги ёғларнинг парчаланишига олиб келишини аниқлашди.\nОлимларнинг сўзларига кўра, одам бир кунда ҳеч бўлмаганда 15 дақиқасини кулишга сарфласа, йил давомида унинг вазни тахминан 2 килограммга камаяр экан. Тадқиқотчилар 15 дақиқалик кулгу 280 калорияни парчалашга туртки беришини таъкидлашмоқда. Бундай таъсирнинг изоҳи оддий. Инсон кулиш давомида ўзи билмаган ҳолатда турли мушакларнинг кўп гуруҳларини фаоллаштиради.\nШундай экан, ҳажвий кўрсатув ёки комедия жанридаги фильмни томоша қилишни енгил жисмоний машққа қиёслаш мумкин. Инсон кулиш вақтида юздаги 80 дан ортиқ мушакни ҳаракатга келтиради. Инсон шунчаки табассум қилганида - бу кўрсаткич анча паст бўлиб, атиги 17 мушакни ташкил қилади.\nКулишни яхши кўрадиган кишиларнинг бошқаларга нисбатан тезроқ вазн ташлашига яна бир сабаб бор - у ҳам бўлса, "роҳатланиш" гормони. Кулган инсоннинг кайфияти кўтарилиб, у стрессга камроқ мойил бўлади. Ахир, айнан стресс пайтида одамлар истеъмол қилаётган озиқ-овқат ҳажмини назоратдан чиқаришади.\nХулоса шуки, ортиқча вазндан халос бўлишни истаган ҳар бир инсон жисмоний машқлар ва бошқа самарали озиш усулларини мунтазам кулги билан уйғунлаштиришлари керак. Шунда бу жараён нафақат ёқимли, балки тезроқ ҳам кечади.


Ҳукумат халққа бериш ўрнига халқни “соғишга” ўтиб олди – mulkdor.com\nҲукумат халққа бериш ўрнига халқни “соғишга” ўтиб олди\nJune 14 2019, 06:06 ЖамиятИнсон ҳуқуқлариИқтисодКарикатураКоррупцияМафкурамизМақолаларСиёсатЎзбекистон\nКейинги пайтларда қизиқ-қизиқ қонунлар қабул қилиняпди, ғалати қонун лойиҳалари халқ муҳокамасига қўйиляпди-я?!\nАйрим қонунлар беихтиёр ёқа ушлатса, айримлари тепа сочимизни тиккалаштираётгани ҳам Афандининг лофи эмас.\nҚонун ижодкорларимизга нима бўляпди ўзи? Наҳотки, қонун ишлаб чиқувчилар сафини талабалик олтин даврини олий ўқув юртларининг йўлакларида ўтказган, ўқишни ота-оналарининг соққаси ортида битирган, диплом сотиб олган “кадрлар” бутунлай забт этган бўлса?!\nХўш, гап нима ҳақида? Нима ҳақида бўларди, янги ўқув йилидан 1-синфга бошқа микроҳудуддан қабул қилинадиган болалар учун ота-оналардан бир марталик тўлов олиш, 7 ёшга тўлмаган болаларни пул эвазига мактабга қабул қилиш тартибини жорий қилаётган “қонунхўрлар” ҳақида-да!\nБуни қандай тушунсак бўлади?\nНаҳотки, қонунчиларимиз ўзлари яратажак ҳар қандай қонун Бош Қомус – Конституцияга хилоф бўлмаслиги кераклигини унутиб қўйган бўлса?! Наҳотки, қонунчиларимиз ўзлари жорий қилаётган қонунлар Конституциямизнинг “Иқтисодий ва ижтимоий ҳуқуқлар” деб номланган IX бобидаги “Ҳар ким билим олиш ҳуқуқига эга. Бепул умумий таълим олиш давлат томонидан кафолатланади. Мактаб ишлари давлат назоратидадир” дейилган 41-моддага зидлигини билмаса?!\nАгар қонунчиларимиз Конституцияга амал қилмаса, у ҳолда Конституция нимага керак?\nЎзи нима бўлаётир? Нега олчоқларимиз борган сари ҳаммамизнинг хафсаламизни пир қилишга уринаётир? Улар нимаики бўлса, шу юрт эгаси бўлмиш халққа бериш ўрнига безрайиб халқни “соғишга” тамомила ўтиб олдику.\n“Ҳамма нарса халқ учун, халқ фаровонлиги учун!”, деган баландпарвоз шиор эскирдими?


ЎзА - Ободлик қулоч ёймоқда\n04.07.2018 18:48 Чоп этиш версияси\n"Ёшлик" МФЙ раиси:\n– Ҳудудни тоза-озода сақлаш, маҳаллани кўркам, файзли гўшага айлантиришда маҳалла фуқаролар йиғинларининг фаоллиги ортиб бормоқда. Ҳар бир хонадоннинг турмуш маданиятини белгиловчи орасталик бугунги кунга келиб юртимизда тобора кенг қулоч ёймоқда.\nМаҳалламизда 14 та кўп қаватли уйлар бор. Бугунги кунда 1 минг 355 оила истиқомат қилаётган маҳалламиз тумандаги энг обод масканлардан бири ҳисобланади. Маҳалламизда аҳоли турмуш маданиятини юксалтириш, ёшларни миллий истиқлол ғояси ва қадриятларимизга ҳурмат руҳида тарбиялаш, ободонлаштириш ишларини барчанинг иштироки ва кўмагида ўтказишга алоҳида эътибор қаратилаётир. "Обод маҳалла" дастури ижроси юзасидан маҳаллани ободонлаштириш, ундаги маънавий-ахлоқий муҳитни яхшилаш бўйича тизимли ишлар амалга оширилаётир. Бугунги кунда яроқсиз ҳолатга келиб қолган кўп қаватли уйларнинг том қисмини сифатли ёпиш бўйича ишлар олиб борилмоқда. Иситиш тизими ва коммунал хизмат сифатини янада яхшилаш, чиқиндилар тўпланиб қолмаслигини назоратга олганмиз.\nҲудуд аҳлининг ҳамжиҳатлиги, ўзаро меҳр-оқибатсиз маҳаллани обод қилишнинг иложи йўқ. Маҳалламизда бунга қатъий амал қиламиз. Фуқаролар йиғини қошидаги оқсоқоллар кенгашининг одамлар билан бамаслаҳат иш олиб бораётгани ҳар қандай муаммони ижобий ҳал этиш имконини беради.


Исботталаб қўмита « Ўзбекистон Халқ Ҳаракати\n30 September 2014 - 9:53\nКеча, 2014 йил 29 сентябрь куни, эфирга узатилган “Футбол шарҳи” кўрсатувида иштирок қилган Аҳрол Иноятов (Келишилган ўйинларга қарши курашиш қўмитасининг раиси) келишилган деб гумон қилинаётган учрашувлар ҳақида бонг ураётганлардан исбот талаб қилди. “Ўйинлар келишилганлигини исботлаб беринглар”, деди А. Иноятов.\nЖуда қизиқ талаб бўлди. Ҳудди келишилган ўйинларга қарши курашиш қўмитасининг раҳбари келишилган деб гумонланаётган ўйинларнинг иштирокчиларини олдиндан ўз ҳимоясига олгандай, гумонланаётганларга эса қарши гапиргандай туюлди. Иноятовнинг шу талабидан сўнг “Ушбу қўмита мухлису журналистларнинг шубҳаланишини ҳам ёқтирмайдиган, иложи бўлса, уларнинг шубҳаларини бешигидаёқ бўғизлашга тайёр турган бир ташкилот, шекилли”, деган фикр пайдо бўлди.\nБундай ўйинларга қарши кураш аввал бошдан шубҳа ва гумондан старт олиши ҳаммага маълум. Одатда мухлис ва журналистлар шубҳаланиб бонг уришади, кейин эса қўмита ва бошқа тегишли идоралар шу шубҳалар асосида мустақил текширув ва суриштирув ишларини олиб боради. Шундай экан, Иноятов: “Шубҳали туюлган ўйинлар бўлса, қўмитамизга ёзинг, мурожаат қилинг! Биз албатта текшириб кўрамиз”, деса тўғри бўлмасмиди?!\nАфсуски, келишилган ўйинларга қарши курашиш қўмитасининг раҳбари шубҳаланаётганлардан исбот талаб ўтирибди. Агар мухлису журналистлар ўзлари суриштирув олиб бориб, ўйинлар келишилганлигини ўзлари исботлаб берса Келишилган ўйинлар қўмитасининг нима керагу бору, Иноятовнинг нима кераги бор?! Ахир, келишилган деб гумон қилинган ўйинлар юзасидан текширув ва суриштирув ўтказиш ваколатлари мухлис ва журналистларга эмас, Аҳрол Иноятов бошчилик қилаётган қўмитага юкланганку!\nБилишимча, бу қўмитага ҳаттоки шубҳали ўйинларда иштирок қилиши гумонланаётган клуб раҳбарлари, мураббийлари ва футболчиларининг телефон мулоқотларини тинглашни сўраб, тегишли идораларга мурожаат қилиш ваколатлари ҳам берилган. Шундай экан, қўмита мухлис ва журналистлар гумонланаётган жамоалар юзасидан шундай мурожаатлар қилгани яхши эмасми?\nАфсуски, ҳозирча келишилган ўйинларга қарши курашиш қўмитасининг раҳбари шубҳалар юзасидан амалий ишлар олиб бориш ўрнига шубҳаланаётганларга дашном бериш билан банд.\nҚўмитанинг ҳам, унинг раҳбарининг келишилган ўйинларга қарши фақат ҳисоботу интервьюларда эмас, амалда ҳам қарши курашиш нияти борми ўзи?\nP.S.: Ушбу мақоламнинг сарлавҳасини Рустам ака Сулаймоновнинг “Буқаталаб” футболчилар” деган мақоласининг сарлавҳасига ўхшатиб қўйдим.


БИРЛАШГАН МИЛЛАТЛАР ТАШКИЛОТИДА НАВРЎЗ ШУКУҲИ - Ўзбекистон овози газетаси\nБирлашган Миллатлар Ташкилотининг Нью-Йоркдаги қароргоҳида Халқаро Наврўз кунига бағишланган тантанали тадбир бўлиб ўтди.\nБМТ, дипломатия корпуси, халқаро ташкилотлар ҳамда АҚШ жамоатчилиги ва ишбилармон доираларининг вакиллари унинг иштирокчилари бўлишди.\nТантанали тадбирда БМТ Бош котиби Пан Ги Мун байрам мурожаатини маросим меҳмонлари ва делегацияларининг эътиборига ҳавола этди. У дўстлик, бирдамлик ва атроф-муҳитга эҳтиёткорлик билан муносабатда бўлишдек қадриятлар рамзи бўлган ушбу байрамнинг ўрни алоҳида эканлигини ҳамда бундай қадриятлар Бирлашган Миллатлар Ташкилотининг тамойил ва мақсадларига ҳамоҳанг эканлигини қайд этди.\n— Наврўз миллий чегараларни сидириб ташлайди, диний келишмовчиликларни сўндиради ва одамларни эзгуликка йўғрилган ришталари билан бирлаштириб, турли тафовутларни бартараф этади, — деди ташкилот раҳбари.\nУшбу байрамни анъанавий тарзда нишонлайдиган БМТга аъзо давлатларнинг вакиллари ҳам тадбирда сўзга чиқдилар.\nЎзбекистон вакиллари томонидан баҳор, уйғониш ва табиат янгиланишининг рамзи ҳисобланадиган Наврўз айёмига мамлакатимизда катта эътибор қаратилиши қайд этилди. Унинг энг кўҳна, чуқур мазмун-моҳиятга эга бўлган ва том маънодаги умумхалқ байрами эканлиги таъкидланди. Тадбир иштирокчиларининг эътибори республикамизда қадимги ва шонли тарихга, бой маданият ва аждодлар мероси қадрланаётганига қаратилди.\nНаврўз кунлари мамлакатимиз аҳолиси ўз хурсандчилигини, баҳор таомларини оила аъзолари, дўстлари билан баҳам кўришлари, бир-бирига сиҳат-саломатлик, бахт-иқбол ва фаровонлик тилашлари, кексаларнинг ҳолидан хабар олишлари анъанага айлангани таъкидланди.\nСоғлом ва ҳар томонлама баркамол авлод тарбияси, оила, оналик ва болалик ҳимояси мустақилликнинг дастлабки кунларидан буён Ўзбекистонда устувор йўналишлардан бирига айланган. Президент Ислом Каримов ташаббуси билан 2016 йил мамлакатда «Соғлом она ва бола йили», деб эълон қилингани қайд этилди.\nМаросим меҳмонлари ва БМТга аъзо давлатлар миссиялари вакиллари эътиборига ўзбек халқининг бой маданий анъаналари ҳамда мамлакатимизда Наврўз байрамининг нишонланиши ҳақида ҳикоя қиладиган ҳужжатли фильм намойиш этилди.


Тошкентдаги тунги клубда пичоқлашиш содир бўлди. Икки киши ўлди\nКун бўйи ишдан, ўқишдан, кундалик ташвишлардан чарчаган кишиларни тун ўз бағрида аллалайди. Чарчоғларини ёзиб, эртанги кунги юмушлар, оиласи фаровонлиги учун, яратувчанлик, бунёдкорлик, юрт равнақига муносиб ҳисса қўшмоқ учун барча ором олади. Кундузги шовқинлардан чарчаган шаҳар ҳам сокинлик бағрига сингади. Яшаш лаззатини англаган ҳар бир инсон ўз турмуш тарзини ана шундай давом эттиради. Аммо келажакдаги мақсади аниқ бўлмаган, катталарнинг насиҳатини қулоғига илмаган, ҳаётнинг қадрига етмаган баъзи ёшлар эса бутун шаҳар ва шаҳарликларнинг ҳаловатини бузадилар. Нафақат ўзгалар ҳаловатини, ўз ҳаётларини, бахту саодатларини, ёрқин келажакларини ҳам қоронғуликка итқитиб, умр дея аталмиш бетакрор ва улуғ неъматни афсус-надоматга айлантирадилар.\nСобир (исмлар ўзгартирилган) 1997 йилда Фарғона вилоятида туғилган. Ўрта махсус маълумотли бу йигит ҳали уйланмаган, вақтинча ишсиз. Фарғона вилояти, Қўқон шаҳрида доимий рўйхатда туради, бироқ Тошкент шаҳрида ижарада яшайди.\nСардорбек ҳам 2002 йилда Фарғонада туғилган, бугунги кунда Тошкентда доимий рўйхатда туради ва яшайди.\nБу йигитларнинг бири-бирига ўхшашлик томонлари бор: айни куч-қувватга тўлганда иккаласи ҳам ишсиз. Сардорбекнинг йигитлик гаштини суришига қараганда ўзига тўқ оиланинг фарзанди. Бундай ўйлашимизнинг боиси, ишсиз одамда пул бўлмайди, пул топсаям унинг қадрига етади, беҳудага сарфламайди. Буларга ўхшаб туннинг қоқ ярим кечасида тунги клубларда юрмайди. Лекин Собир ўз уйини ташлаб келиб, ижарада туриб, бозорда қовун-тарвуз сотади.\nЎша куни ҳам уларнинг ҳар бири ўзларига ўхшаган 4-5 нафар танишлари билан тунги соат 3:00 ларда савдо мажмуасига боришади. Собир дўстлари билан бинонинг 3-қаватида жойлашган тунги клубга чиқади. У ерда ўзларича “ҳаёт гаштини” суришади: ўйин-кулги қилишади, спиртли ичимлик ичишади. Тун ҳам ўтиб, тонг ота бошлагач, соат 5.30 ларда ҳартугул кетиш тараддудига тушишади. Еган-ичганларининг эса пулини тулашни “унутишади”. Аммо уларни бино олдида қўриқчилар тўхтатишади. Улар пул тўлашларини талаб қилишар экан, ширакайф йигитларнинг кўзи клубдан чиқиб келаётган икки қизга тушади. Уларни кўриб, тўлаши керак бўлган пулларниям “унутиб” қизларга гап ота бошлашади. Уларни куракда турмайдиган сўзлар билан “сийлашади”. Бу ҳам етмагандай, тегажоқлик қила бошлашади. Албатта, уларнинг беозориликларию ҳақоратларига қизлар ҳам жим туришмагач, йигитларнинг “шерлиги” тутади.\n... Шу куни Сардорбек ҳам соат 19:00 ларда танишлари билан савдо мажмуаси биносининг 2-қаватида жойлашган ресторанга бориб, у ерда 02:30 ларга ўтиришади. Спиртли ичимлик ичиб, кейин ўтиришни давом эттириш учун шу бинонинг юқори қаватида жойлашган тунги клубга чиқишади. У ерда шу клубда танишган бир нечта танишлари билан ўтириб, спиртли ичимлик ичишни давом эттиришади. Клуб биносидан танишлари билан бирга чиқиб, бино олдида бегона йигитларнинг қизлар билан жанжаллашаётганининг устидан чиқиб қолишади. Барчаси маст ҳолатда бўлган икки гуруҳ йигитларининг тўқнашуви тахмин қилинганидек фожиага сабаб бўлиши барчага аён. Шундай бўлди ҳам.\nИчкилик шиша ичида жимгина туради, инсоннинг ошқозонига тушгач эса унинг ўзи “шайтон”га айланиб, эгасини “шер”га айлантиради.\nСардорбек ва унинг дўстлари ҳам клуб қўриқчилари билан баҳслашиб турган йигитларнинг олдига бориб, уларнинг тортишувига аралашишади. Бу ҳам етмагандек, қизларнинг ёнини олиб, уларнинг “ҳимоячиси”га айланиб, оғизларидан “боди кириб, шоди чиқиши” билан “шерлар жанги” бошланади...\nСардорбек Собир ва яна бир йигит билан талашиб-тортишиб, уларга шикаст етказади.\nСобир уриш-жанжални тўхтатмоқчи, безорилик ҳаракатларининг олдини олмоқчи бўлган Сардорбекнинг танишларига қаршилик кўрсатади. Уларни қасддан ўлдириш мақсадида ёнида бўлган ошхона пичоғидан жиноят қуроли сифатида фойдаланиб, ушбу пичоқ билан икки йигитнинг қорин қисми, улардан бирининг ўнг қўл елка соҳасига бир маротаба, яна бир йигитнинг кўкрак қафаси орқа юзасига икки маротаба уриб, оғир тан жароҳати етказади.\nШунингдек, Собирнинг қотиллик ҳаракатлари бу билан тугамайди. У қарши гуруҳ йигитларини қасддан ўлдириш ҳаракатида пичоқ билан ҳамла қилаётган пайтида, орқа томондан югуриб келиб, жанжалга аралашган ўзининг дўстини ҳам Сардорбекнинг танишларидан деб ўйлаб, қорнига пичоқ уради ва оғир тан жароҳати етказади...\nПичоқланганларнинг икки нафари ўз вақтида шифохонага олиб борилади ва тиббий ёрдам кўрсатилади. Аммо минг афсуски, олинган тан жароҳатлари натижасида қолган икки киши вафот этади: бири воқеа жойида, иккинчиси эса шифохонада жон беради.\nСудда йигитлардан бирининг қонуний вакили апелляция шикоятида, марҳум унинг ягона фарзанди бўлгани, ойига ўртача 2-3 миллион миқдорида пул маблағи олиб келиб турганини айтиб, судланувчи Собирга умрбод озодликдан маҳрум қилиш жазоси тайинлаб, етказилган моддий ва маънавий зарарни ундиришни белгилашни сўраган.\nСобир 22 йилга, Сардорбек эса 5 йилга озодликдан маҳрум бўлишди. 21 ёшли Сардорбек айни йигитлик даврини қамоқда ўтказса, афсус ва надоматлар бўлсинки, эндигина 24 ёшни қаршилаётган Собир панжара ортидан чиққанида умрининг вақт миллари 40 дан ошиб 50 га томон кетиб, бонг ураётган, унинг тенгдошлари ҳаётда кўзлаган мақсадларига эришиб, ўғил уйлантириб, қиз узатиб, набира суяётган бўлади. Эссиз ҳаёт, эссиз умр...\nМасаланинг яна бир томони кишини ўйлантиради: мамлакатимиздаги барча нарса унинг равнақи ва фуқароларнинг бахти учун хизмат қилиши керак эмасми? Аслида халқимизга тунги клублар керакми? Уларнинг юртимизга нима фойдаси бор? Айтиш ноқулай ва ножиоз бўлса ҳам тунги клуб дегани ишратхона эмасми? У ерга фақат ичкилик ичиш ва маишат қилишни истаганлар келиши бор гап-ку. Ичкилик авжига чиққан жойда эса уриш-жанжал бўлиши ва у албатта хунук оқибатлар билан якунланиши ҳам айни ҳақиқат! Одоб- ахлоқи, таълим-тарбияси йўқ бўлган ёшларнинг ҳуқуқбузарлик қилишларига имконият, шарт-шароит яратиб бераётганлар кимлар? Ёшлар халқимизнинг эртаси ва юзи-ку! Ҳолбуки, бу фожиа тунги клубларда содир бўлаётган кўнгилсизликлар, фожиаларнинг биринчиси ҳам, охиргиси ҳам эмас. Ундай жойлардаги маишатбозликлардан кейин қанчадан-қанча ёш оилалар бузилади, қанча ёшлар умри хазон бўлар экан, бу фақат Яратганга аён! Хулоса ўзингиздан...\nХамиджон ШАМШИЕВ, Тошкент шаҳар судининг судьяси,\nСаодат Матяқуб қизи, мухбир\nКиритилди: 15:07 14.09.2021. Ўқилди: 4093 марта. Фикрлар сони: 6 та.\ntungi klupda yurganni taziri shu\nBunaqalarga battar bol deyish kerak\nкизик замонлар булиб колди ээ\nбитта қанжиқни устида бўлган булиши керак нима бўлган бўлса хам\nнармалний одам бормиди унака жойлага\nАгар хозир қайтармасак кейин кеч бўлади.\n“Толибон” Тожикистонни Афғонистоннинг ички ишларига ар...


4 ноябрь, 2020, 21:32\nТеглар:Индонезия | Лига 1 | Артём Филипосян | Жавлон Гусейнов\nҲамюртларимиз кўп вақтини майдондан ташқарида ўтказишга мажбур бўлдилар.\nКоронавирус пандемияси туфайли чемпионатлар тўхтатиб қўйилганди, орадан маълум вақт ўтгач, уларнинг аксариятига яна давом эттиришга рухсат берилди. Бироқ ҳамма чемпионат ҳам бундай имкониятга эга бўла олгани йўқ. Лига 1 номи билан аталувчи Индонезия биринчилигида эса вазият бошқача тус олди.\nБошқа мамлакатлар қатори у ерда ҳам карантин чоралари жиддий кучайтирилганди. Бунинг оқибатида Индонезияда ҳам футбол ўйинлари тўхталиб қўйилганди. Шундан кейин у ерда ҳам мухлислар ва футбол ичидаги инсонлар чемпионат қачон бошланишини кута бошладилар. Вазиятдан келиб чиққан ҳолда ҳар сафар қайсидир санани белгилаб ўша куни чемпионат давом эттирилиши айтилавердию, лекин муддат яна ортга сурилаверди. Охири шундай бўлдики, октябрь ойида мавсум давом эттирилиши керак эди, аммо ноябрнинг бошига кўчирилгани айтилди. Барибир футбол бўйича мамлакат чемпионати давом эттирилишига рухсат берилмагач, мутасаддилар Лига 1 мусобақасини расман тугатиб қўя қолишди. Бунинг натижасида 18 та жамоа иштирок этаётган биринчиликда ҳеч бир клуб чемпион бўлмади, ҳеч бири қуйи лигага ҳам равона бўлгани йўқ. 18 та иштирокчиси бўлган чемпионат келаси йилнинг февраль ойидан янгитдан бошланиши маълум бўлди. Демак, бу йилги мавсум худди ўтказилмагандек ҳисобланади.\nАслида эса Индонезия Лига 1 мусобақасининг дастлабки учта тур баҳслари ўтказилганди. 18 та қатнашчи орасида “Борнео” билан “Тира Персикабо” жамоаларига эътиборимиз юқорироқ эди. Нега деганда, ушбу клубларда ўзбекистонлик футболчилар тўп суришаётганди. Булар – Жавлон Гусейнов билан Артём Филипосян. Айнан ушбу икки марказий ҳимоячилариз сабабли мазкур чемпионатга ҳам эътибор қаратиб турардик. Дастлабки учта турда Гусейнов ўйнаётган “Борнео” иккита ғалаба ва бир дуранг қайд этган бўлса, Филипосяннинг жамоаси – “Тира Персикабо” биттадан ғалаба, дуранг ва мағлубият қайд этишга улгурганди. Ўтган вақт давомида ушбу легионерларимиз ҳам катта футболсиз қолиб кетишди.\nХўш, уларнинг кейинги тақдири энди нима бўлади? Масалан, Филипосяннинг “Тира Персикабо” билан тузган шартномаси шу йилнинг 31 декабрь куни тугайди. Ҳамюртимиз эса шу йилнинг бошида мазкур клуб сафига бориб қўшилганди. Аммо кўриб турганингиздек, Филипосян учта ўйинда қатнашгач, кейин нималар бўлгани энди ўзингизга маълум. Тўғри, машғулотлар ўтказилди, ўртоқлик ўйинлари ҳам ташкиллаштирилди. Аммо улар чемпионат қачон бошланишини кутиб чарчагандилар. Артём Филипосян билан боғланганимизда у шу кунларда Тошкентга қайтиб келишини маълум қилди. Шунингдек, клубдаги кейинги тақдири ҳақида сўраганимизда олдида янги таклифлар борлигини яширмади. Қолаверса, ўзимизнинг Суперлигамиздан ҳам унга жиддий қизиқиш билдираётган клуб борлигини таъкидлаб ўтди. Ҳаммаси музокаралар қандай кечишига боғлиқ. Балки “Тира Персикабо” ҳамюртимиз билан янги келишувга эришар, футболчимиз эса Тошкентга қайтиб келгач, барча масала бўйича sports.uz учун интервью беришини айтиб ўтди. Дарвоқе, у клубида бош мураббий Игорь Криушенко билан бирга ишлаганини айтиш жоиз. Бу мутахассис бир неча йил илгари юртимизда, “Шўртан” клубини бошқарганди. Эндиликда эса ғузорликлар ушбу мураббийдан бўлган қарздорлик туфайли ҳали ҳамон муаммолар гирдобида қолиб кетмоқда.\nЭнди Жавлон Гусейнов масаласига келсак, биз ўзи билан ҳам гапллашдик. Яқинда Тошкентга қайтиб келди. У Филипосяндан фарқли ўлароқ Индонезияда ўтган мавсумдан бери тўп суриб келмоқда. Гусейновнинг sports.uzга маълум қилишича, Тошкентга қайтишидан аввал “Борнео” клуби билан икки йиллик янги шартнома имзолаганини маълум қилди. Янги мавсум эса келаси йилнинг февраль ойидан старт олишини ҳам айтиб ўтди. Гусейнов “Борнео” клубининг сардори ва етакчиси ҳисобланади. Шу сабабли бу жамоа ҳамюртимизни қўйиб юборишни истамаган ҳолда якунига етаётган шартномани узайтиришга эришишди.


ҒОНЧИ КАРТОШКАСИ - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 17 Сентябр 2015\tКӯришлар: 868\nёхуд уруғчиликда тажриба мактаби\nКартошка! Иккинчи нонга айланган бу табиат неъматисиз кўп йиллардан бери тасаввур қилиш қийин бўлиб бугунги кунда озиқ-овқат саноати маҳсулотига ҳам айланиб бормоқда. Картошка ва унинг ҳосилдорлиги бўйича кўп йиллардан бери шуғулланиб келаётган таниқли олимларнинг таъкидлашларича бу озуқа тури подшо Пётр I даврида, яъни 1710-1725 йилларда Голландиядан Россияга келтирилган. Тожикистонга эса, картошка илк бор ХХ аср бошларида Ўратепага келтирилиб, кейинроқ Раштонзаминга тарқалган.\nКартошканинг Ғончига келиши эса, янада қизиқарли. Россияга тижорат билан қатнаб турган Бобокалон Ўзбеков илк картошка ва помидорни келтирган. Ўша давр кишилари бу неъматни ейишдан чўчишган, ҳатто, бу кофирларники, деб тарғиб қилишган. Кейинроқ унинг мазаси кўпчиликка маъқул бўлган ва Б.Ўзбековга таҳсин айтишган. Шунданмикан, ҳозиргача ғончиликлар бу янгилик фидойисини «Бокалон-картошка» дея эслашади.\nБугунги кунда ўз даврининг оддий, айни пайтда, янгича дунёқараши билан ҳаётимизга кириб келган картошка Ғончига шон-шуҳрат келтирди, республикага танитди.\nИттифоқ вақтида картошканинг катта қисми Россиядан келтириларди. Шунинг учун, маҳаллий хўжаликларда экиладиган картошка навлари ҳам «Кореневский», «Нарымка», «Кардинал», «Эпикур», «Жуковский», «Кантор» кабилардан иборат бўлиб, такрор-такрор экилганлиги туфайли турли касалликларга чалиниб, ҳосилдорлиги ҳам пасайиб кетди. «Кардинал», «Невский» навларидан эккан кишилар кейинги йилларда олимларнинг ҳамкорлигида яратилган «Шукрона», «Нуринисо», «Каримий», «Овчи», «Ғончи» каби навлар етиштиришни жорий этмоқдалар. Бу навлар 300-350 центнергача ҳосил бермоқда. Изланувчан деҳқонлар Олмон Агроакцияси билан ҳамкорликни йўлга қўйиб, 2013 йили тажриба сифатида 13 тонна «Ред-Фантазия» картошка навидан келтириб экдилар. Ноҳия иқлимига мослашган бу уруғлик 450 центнергача ҳосил бера бошлади. Бу борада Тожикистон қишлоқ хўжалиги Фанлар академияси ва қишлоқ хўжалиги олийгоҳи олимлари билан ҳамкорлик соҳада мисли кўрилмаган натижа бермоқда. Жумладан, боғдорчилик ва сабзавоткорлик институти картошкакорлик бўлими мудири, таниқли олим Бақо Каримов мана ўн йилдирки, янги навлар етиштириш бўйича тажриба майдонларида заҳмат чекиб келмоқда. «Нуринисо», «Каримий», «Шукрона» каби ўнга яқин янги навлар Б.Каримовнинг кўп йиллик тажрибалари натижасидир.\nМасалан, «Нуринисо» нави 120-125 кунда етилади ва ҳосилдорлиги 350 центнердан ортиқ. У Америка гибридидан яратилган. Бу нав замбуруғ ва бактериологик касалликларга чидамли ва шу билан бир вақтда лаззатлидир. «Каримий» эса, «Нозанин» ва «25» навлари дурагасидан яратилган бўлиб, гектарига 450 центнергача ҳосил беради. «Абдумалик», «Овчии «Ғончи», «Шариф» хўжаликларида 115 навли уруғлик экилади.\n«Иккинчи нон» мазасини кўрган деҳқонлар йил сайин картошка майдонларини кенгайтиришга ҳаракат қилаётирлар. Агар рақамларга назар солсак, 1995 йили ноҳияда атиги 359 гектар майдонга картошка экилган бўлса, 2014 йили бу кўрсаткич аҳоли ҳиссаси билан ҳисоблаганда, 3288 гектарни ташкил қилди. Ҳосилдорлик эса, 134 дан 277,1 центнерга етказилди.\nКартошкакорлик хўжаликлари орасида кўп йиллардан бери «Овчии Ғончи» кооператив- уруғчилик хўжалиги етакчиликни қўлдан бермай келмоқда. Юртбошимиз 2009 йили Ғончига қилган сафари чоғида «овчи»ликлар билан мулоқотда ғончиликлар картошкапарварликда рекордсменлар, дея юксак баҳо берган эди. Бу номга сазовор бўлган хўжалик уруғлик етиштиришда тажриба мактабига айланди. Жумладан, 2014 йили Хатлон вилояти ва республика бўйсунишидаги ноҳияларга сотилган 30 минг тонна картошканинг 80 фоизи фақат шу хўжаликда етиштирилган.\n-Ўтган йили бир ярим гектарга картошка эккан эдим. Олинган ҳосилдан 20 тонна уруғликни 2,5 сомонийдан хатлонлик ҳамкорларга пулладим. Яна шунчасини бозорга чиқардик. Рўзғорда ишлатилганлари бу ҳисобга кирмайди. Оиламда 9 фарзанд тарбияланяпти. Биронтаси чет ўлкаларга ишлаш учун борганлари йўқ. Ахир, ризқу рўзинг ўз эшигинг олдида чиқиб тургач, бунга ҳожат бормикан?- дейди кекса деҳқон Абдуғаффор Турсунов.\nМирзо Ҳотамов эса, олинган ҳосилдан қониққанлигини таъкидлаш билан бирга, давлатимиз раҳбарининг ерни ўз эгасига бериш борасидаги кўрсатмалари амалга ошаётганлиги, бу эса, эл тинчлиги, дастурхон тўкинлигига асос бўлаётганлигини қайта-қайта тилга олади.\n-Советлар даврида хўжалигимиз ҳудудида экиладиган картошка майдони 100 гектардан ҳам ошмасди. Бугун картошкадан келаётган даромадни кўрган ерли деҳқон йил сайин экин майдонини кенгайтириб бормоқда. Муҳожирлик нонидан деҳқончиликни афзал кўрган қишлоқ аҳли тоғ этакларини тош-шағалдан тозалаб, керак бўлса тупроқ солиб, ер очмоқдалар. Шундан келиб чиқиб, айни вақтда 280 гектарга картошка экиляпти,- дейди «Овчии Ғончи» хўжалиги раиси Заҳриддин Умаров. -1991 йилгача ҳосилдорлик 200 центнердан ошмасди. Ҳозирда яратилган янгича навлардан икки баравар кўп ҳосил етиштиряпмиз. Давлатимиз Ҳукуматининг «Қишлоқ хўжалиги экинлари уруғчилик махсус хўжаликлари ва минтақалари борасида» қабул қилган қарори деҳқонларимизга қаноат бағишлади. Ана шу қарор амали ўлароқ, Хатлон вилояти, республика бўйсунишидаги ноҳиялар деҳқонлари, ҳатто бадахшонлик ҳамкасбларимиз Овчи уруғига эътибор қаратдилар. Натижада, Овчининг уруғчиликдаги тажрибаси мамлакатимизга тарқалди.\nОчиғини айтганда, Овчи мавзеси тоғ ён бағирларида жойлашган бўлиб, етиштирилган картошка экологик жиҳатдан тоза, лаззатли. Шунинг учун бўлса керак, республика раҳбариятининг бу минтақада етиштириладиган сара навли картошка уруғига муносабати бошқача. 2011 йили Қишлоқ хўжалиги вазирлиги, ер захиралари ва суғориш дирекцияси агентлигининг қўллаб-қувватлаши билан 189 минг 711 сомоний маблағ ҳисобига 4419 метр масофага сув қувури ётқизилди ва бу билан 150 гектар ернинг мелиоратив ҳолати яхшиланди. Яқинда эса, Суғд вилояти раиси Абдураҳмон Қодирийнинг бевосита кўмаги билан яна 4 километрга қувур ётқизилди. 720 минг сомоний маблағнинг тенг ярмини маҳаллий соҳибкорлар қоплашди. Шу йўл орқали яна 100 гектар ўзлаштирилиб, ишлаб чиқаришга киритилди. Яъни, яна 170-200 оиланинг қозони қайнайдиган бўлди.\n-Картошка денгиз сатҳидан 2000-2800 метр баландликда, тоғ ён бағирларида, салқин, иқлими мос бўлган мавзеда яхши ҳосил беради. Бугунги кунда мамлакат эҳтиёжи 110-120 минг тонна уруғликни ташкил этади. Олимларнинг хулосасига кўра, ана шу эҳтиёж тўла қондирилса, республикамиз картошкани четга сотиш имконига эга бўлади,-деди Овчи қишлоғида бўлиб ўтган халқаро илмий-амалий конференцияда сўзга чиққан қишлоқ хўжалиги фанлари доктори, профессор Давлатжон Комилзода.\nШуни таъкидлаш жоизки, мазкур нуфузли тадбир юртбошимиз топшириғу кўрсатмалари амали йўлида Қишлоқ хўжалиги вазирлиги, Қишлоқ хўжалиги фанлари академияси ва Суғд вилояти раҳбарияти, шунингдек, Ғончи маҳаллий ҳокимиятининг қўллаб-қувватлаши билан Хатлон вилояти, республика бўйсунишидаги ноҳиялар вакиллари ва Россиялик иқтисод фанлари доктори, професссор А.Миндрин иштирокида ташкил этилди.\nИқтисодиёт фанлари доктори Н. Амировнинг айтишича, Советлар даврида республикада бор-йўғи 12 минг гектар майдонга картошка экиларди. Бугун бу рақам неча баравар ошган. Жазирама ва ёғин-сочин кунларда заҳмат чеккан деҳқон ўз меҳнати самарасини кўриши керак. Лекин аксар вақт бечора деҳқон қилган харажати миқдорида ҳам даромад ололмайди. Экиш вақтида бир килограмм уруғлик 2,5 сомонийдан харид қилинсаю, ҳосил йиғиштирилганда атиги 1-1,2 сомонийдан сотилса, буёғини ўйлаб кўраверинг. Шуни ҳисобга олиб, соҳани бошқариб туриш ассоциацияси ташкил этилса, ёмон бўлмасди.\n-Деҳқонни рағбатлантириш ҳам муҳим эканлигини унутмайлик. Ўтган йили 70 тонна уруғлик сотиб олган эдик,- дейди Ҳисор ноҳияси қишлоқ хўжалиги идораси етакчиси Абдусалом Ҳамдамов. -Ҳосилдорлик ўртача 210-230 центнердан тушди. «Латиф Муродов», «Вахдат», «Ҳамдам Миров» хўжаликлари ўртача ҳисобда 2-3 баравар кўпроқ ҳосил кўтардилар. Лекин харидор тополмадилар. Агар вазият шундай давом этиб, бозор талаботлари билан келиша олмасак, соҳа тараққиёти оқсаб қолиши мумкин.\nБугун: 21-01-2020 20:33:15


«Шаҳарнинг ярми чироқсиз қолган вақтда метро ҳам электрдан узилди». Тошкент метрополитени бекатларида «свет» ўчди, аммо поездлар ҳаракати тўхтамади - Daryo\n14:52, 07.07.2021 26497\n«Шаҳарнинг ярми чироқсиз қолган вақтда метро ҳам электрдан узилди». Тошкент метрополитени бекатларида «свет» ўчди, аммо поездлар ҳаракати тўхтамади\nТошкент метрополитенининг бир қатор бекатларида 7 июль куни электр энергияси ўчиб қолди. Ҳолат акс этган фото ва видеолар ижтимоий тармоқларда тарқалди.\n«Ўзбекистон темир йўллари» компанияси матбуот хизматидан «Дарё»га маълум қилишларича, Тошкент метрополитени бекатларидаги ёритиш ускуналари, эскалаторлар, турникетлар «шаҳар (электр тармоқлари)га уланган», шу боис «шаҳарнинг ярмида свет ўчган вақтда (соат 12:55 дан 13:05 гача бўлган оралиқда) бекатларда ҳам чироқлар ўчиб қолиб, эскалаторлар ишламай қолган».\n«Тошкент метрополитени» матбуот хизматининг маълум қилишича, 7 июль куни соат 12:55-13:05 оралиғида шаҳар электр таъминоти тизимида юзага келган носозлик сабабли Чилонзор, Юнусобод, Ўзбекистон йўлларида бекатларни ёритувчи ускуналар ишламаган, эскалаторлар тўхтаган. Поездлар ҳаракатланиши эса давом этган, «чунки поездларнинг ҳаракатини таъминловчи электр таъминоти алоҳида». Метрополитен матбуот хизмати келтирилган ноқулайликлар учун узр сўраган.\nИжтимоий тармоқларда қайд этилишича, кўрсатилган вақтда пойтахтнинг аксарият чорраҳаларида светофорлар ишламай қолган, «шаҳар марказидаги банклар ҳам чироқсиз, дизель-генераторларда ўтирибди». «Электр билан боғлиқ вазият ҳаммаёқда бирдан яхшиланиши учун айнан қаерда чироқ ўчиши кераклигини мен биламан, лекин айтмайман», — деб вазиятга изоҳ берган блогер @kurbanoffnet.\nЭслатиб ўтамиз, бундан аввал Тошкент метрополитени Ҳалқа йўлининг 7-бекатида 7 май куни соат 21:10 да электр энергияси ўчиб қолганди. Узилиш шаҳарда содир бўлган, бу станциядаги 100 дона лампадан иборат ёритиш тизими ўчишига олиб келган. Ҳодиса метро поездлари ҳаракатига таъсир кўрсатмаганди.\nТошкент метрополитенида бир ойда қанча электр энергияси сарфланиши маълум қилинди\n16:52, 02.12.2021 120677\n11:54, 04.12.2021 88583\n20:20, 27.11.2021 105584\n18:03 Бугун 1230\n18:00 Бугун 491\n17:53 Бугун 1052\n17:37 Бугун 2800\n10:36, 06.12.2021 99883\n08:04 Бугун 73648


Қодиров эффекти ёхуд Олтинсой жанжалининг панадаги ҳақиқатлари | Qalampir.uz\nТаҳлил\t17 Февраль 20:03 25301\nСал аввал Сурхондарё вилоятининг Олтинсой туманида аҳоли ва ИИБ вакиллари ўртасида келиб чиққан жанжал ҳақида хабар қилгандик.\nЎша куни Олий Мажлис Қонунчилик палатаси депутати Алишер Қодиров воқеага муносабат билдирганди.\nБу ҳозиргача катта тортишувларга сабаб бўлмоқда.\nВоқеани тўлиқ таҳлил қилишдан аввал холислик мезонини тутган ҳолда, сизлардан танганинг иккинчи тарафига ҳам эътибор қаратишингиз ва фикр эркинлигини ҳурмат қилишингизни сўраб қолардим. Демократия шундай тизимки, унда аҳмоқнинг ҳам гапиришга ҳаққи бор. Қонун доирасидаги фикр учун жазоланмаслик керак. Ким гапиргани эмас нима дегани муҳим бўлсин.\nҚодиров нима деди?\nҚодиров: “Сурхондарё вилояти Олтинсой туманида бир гуруҳ фуқаролар томонидан амалга оширилган қўпол қонун бузилиши, жамоат тартибига путур етказиш ҳаракатлари қонунларимизга ҳам, қадриятларимизга ҳам зид бўлган жиноят сифатида баҳоланиши керак”.\nАлишер Қодиров барча ҳолатларни кўрмай туриб, депутат сифатида бундай фикрни билдирмаслиги керак эди. Қонун бузилганми ёки йўқ? Қонун бузилган бўлса, қай даражада бузилган? Уни кимлар бузган? Ички ишлар ходимларими, фуқароларми ёки ерга масъул бошқа ташкилотлар? Буларга баҳо берувчи бир қатор ташкилотлар бор ва тўлиқ ўрганиш учун вақт талаб этади. Унгача хулоса қилишга шошилмаган маъқул.\nЖиноят кодексининг 277-моддаси (майда безорилик) бор. Халқ орасида ушбу модда “дежурная статья” деб аталади. Жамоат тартибига қарши ҳаракатлар ҳисобланади. Аксар судлар томонидан ушбу модда доирасида ишлар кўриб чиқилишида Олий суд пленумининг “Безориликка оид ишлар бўйича суд амалиёти ҳақида”ги қарорига амал қилинмай келинмоқда. Алишер Қодировдан Парламент вакили сифатида мазкур муаммони кўтариши, жамиятда юриш-туриш қоидаларини бузиш деганда айнан нима тушунилиши лозимлиги қонун билан алоҳида мустаҳкамланишида ташаббус кўрсатишини сўраб қолардим.\nҚодиров: “Сўнгги йилларда мамлакатимизда инсон манфаатлари устуворлиги, ҳуқуқ ва эркинликларини таьминлаш, турмуш шароитларини ўзгартириш мақсадида олиб борилаётган кенг қамровли ишлар асло мамлакатимизда қонун устиворлигини таьминлашга тўсқинлик қилмайди. Зеро қонун устувор бўлган давлатлардагина халққа самарали хизмат қилиш мумкин”.\nАлбатта, бўлаётган ўзгаришларни эътироф этмай иложимиз йўқ. Ютуқларимиз бир қанча. Бироқ улар ўзимиз билан қолади. Бу ерда эса бир қанча саволлар туғилади: мавжуд қонунлар барчага тенг ишлаяптими? Айрим мансабдорлар оддийгина узр билан жазодан қутулиб қолиши кимга ёқади? “Узр челлендж”лар вақти қаерда эдингиз? Нега депутат деганда, фақат Расул Кушербоевни тушунишимиз керак? Ўтган воқеалар сизга бой жиноят қилса – шўхлик, камбағал шўхлик қилса жиноят принципини эслатмаяптими?\nҚодиров: “Ҳуқуқни муҳофаза қилувчи идоралар томонидан ушбу жиноят очиқ тергов қилиниши ва айбдорларга кескин жазо белгиланиши керак”.\nБу гап эса жуда тушунарсиз ва кулгули бўлиб қолган. Ҳуқуқ тизимида очиқ суд деган тушунча мавжуд. Очиқ суд давомида судга тегишли суд тергови ҳам олиб борилади. Аммо бизнинг ҳуқуқ тизимимизда “очиқ тергов” деган жумлани учратмаймиз. Алишер Қодиров ва бошқа расмийларга тавсиямиз ҳуқуқий терминлар ҳақида билимингиз етарли бўлмаса, яхшиси фикрингизни соддароқ тилда тушунтирганингиз маъқул.\nБундан ташқари, бизнинг санкцияларимиз жазолашга эмас, инсонни қайта тарбиялашга, либерализмга қаратилган. Унда барча енгиллаштирувчи ва оғирлаштирувчи ҳолатлар ҳисобга олинади. Давлатнинг асл сиёсатини тушунмаган инсон айнан қонун чиқарувчи ҳокимиятда ишлаши ачинарли ҳолат эмасми?\nКомментда нима гаплар?\nШунингдек, Алишер Қодиров Facebook ижтимоий тармоғидаги постига ёзилган изоҳларга ҳам муносабат билдирган. Фойдаланувчилардан бири Қодировнинг изоҳига нисбатан “Сиздан нима кутиш мумкин? Халқни айблаш осон. Ҳақиқий депутат сайланмагунча шу аҳвол”, деб фикр билдиради. Қодиров ушбу мулоҳазани жавобсиз қолдирмай, шундай жавоб қайтаради:\n“Халқни айблаш ҳеч кимнинг қўлидан келмайди. Халқ айблайди. Қози ҳам, амалдор ҳам халқ номидан иш қилади. Давлат хизматчисига куч ишлатиш мумкинмас. Халқ шундай қонунни маъқуллаган. Мен сизни умидвор қилмаганман, мендан ҳеч нарса кутманг. Сиз мени сайламагансиз, бундан кейин ҳам сайламайсиз... сайламасангиз ҳам майли. Фикрингиздан жуда ҳам таъсирланганим йўқ”.\nУшбу ҳолатда эса Қодиров ҳиссиётга берилишни бошлаган ва айнан шу каби изоҳлари ижтимоий тармоқ фойдаланувчиларининг медасига теккан ва унга қарши кескин норозиликларини ифодалашган. Кейинроқ, Қодиров ушбу изоҳини ўчиришга мажбур бўлган. Халқ вакилидан бу каби масалаларда оғир ва мулоҳазали бўлишини кутиб қолардик.\nФойдаланувчилардан бири унга ишонч билдиришини айтиб ўтган. Унга жавобан Алишер Қодиров:\n“…ишончингиз мен учун қадрли. Халқ номидан тўртта бебошни давлатга тош отишига “тўхта” демасак эртага нима бўлади. Ҳуқуқий маданиятни ўзгартирамиз. Ноқонуний қурилиш – амнистия, зўравонлик – кўз юм, товламачига ўз қўли билан пул берган – давлат ҳисобидан қайтариб бер, ноқонуний ер ўзлаштириб ол – ҳоким айбдор... биз қачон ҳалқ бўламиз ўзи! Қачон давлат бўламиз бу кетишда!”.\nХолис фикр билдирадиган бўлсам, бу жумлаларга қўшилмай иложим йўқ. Орада давлат мана шундай фуқароларнинг манфаатини ҳисобга олиб “Ўзбошимчалик билан эгаллаб олинган ер участкаларида ёки иморат қуриш учун рухсатнома олмасдан қурилган турар жойларга нисбатан мулк ҳуқуқини эътироф этиш бўйича бир марталик умумдавлат акцияси”ни ҳам жорий қилди. Шу даврда 589 991 нафар фуқарога ўзбошимчалик билан қурилган уй-жойларга мулк ҳуқуқи берилди. Акция 2019 йилнинг 1 майида тугади. Давлат одамларга имкон берди.\nТарқалган видеолар саволларни пайдо қилмоқда\nМавжуд видеоларга эътибор қаратадиган бўлсак, “Халқобод” маҳалласида яшовчи айрим фуқаролар эса “акция” муддати тугагандан кейин бу ҳудудда жойлашган фермер хўжалигига тегишли ер майдонига ноқонуний уй-жой қуриб олишган. Агар бу рост бўлса, қонунан мумкин эмас. Лекин кейинроқ тарқалган видеода “акция” муддати тугагач, тумандаги “Бобур” фермер хўжалигида 72та мана шундай қурилган уйларга кадастр ҳужжатлари қилиб берилгани айтилмоқда.\nБиринчидан, уларга ноқонуний рухсат берилди дегани, бошқаларга ҳам рухсат берилсин деган маънони англатмайди. Иккинчидан, агар чиндан ҳам бу вазиятда қонун бузилган бўлса, давлат қонуний чора кўриши керак. Ўзбошимчалик билан эгалланган мулкни бузиш белгиланган қонун талабларига амал қилинган ҳолда амалга оширилиши зарур.\nЕр кодексига кўра, ўзбошимчалик билан эгаллаб олинган ер участкалари уларга ғайриқонуний равишда эгалик қилинган ва фойдаланилган вақтда қилинган сарф-харажатлар қопланмаган тарзда тегишлилигига кўра қайтарилади. Ер участкаларини фойдаланиш учун яроқли ҳолатга келтириш, шу жумладан ундаги иморатларни бузиш ер участкаларини ўзбошимчалик билан эгаллаб олган шахслар ҳисобидан амалга оширилади.\nБу масала ортидан ер муносабатларига оид бир қанча муаммолар қайд этилмоқда. Давлат фермерга берган ижара ерини фуқароларга уй-жой қуриш учун сотиб юбориш амалиёти ҳамон учраб турибди. Қодировга кўра, янги Парламент ушбу муаммо устида ишламоқда ва бу тез орада ўз ечимини топади.\nБошқа бир тарқалган видеода калтак еяётган ёши катта отахон, юз қисмидан яхшигина жароҳат олган фуқаро, судраб кетилаётган аҳоли вакилларини кўриш мумкин. Бу каби ҳолатлар қарс икки қўлдан чиқишини кўрсатмоқда. Аммо негадир прокуратура баёнотида иккинчи тараф тингланмагандек.\nДемак, тегишли комиссия ҳар хил гап-сўзларга барҳам бериш учун вазиятни тўлиқ ўрганиши, унга холис баҳо бериши ва айбдорларга жазоланиши лозим. Шу ўринда, комиссия қиш фасли эканини ҳисобга олиб инсонийлик нуқтаи назаридан уйсиз қолиши мумкин бўлган фуқароларнинг ҳам манфаатини ҳисобга олади, деган умиддамиз.\n02 Апрель 13:06 38139\n01 Апрель 18:36 34336\n02 Апрель 16:02 32660\n02 Апрель 16:25 31246\n01 Апрель 09:49 27595


Икки эшик орасидаги қисмат – Yoshlar ovozi\n25.10.2017 Yoshlar ovozi\t0 Comments\nКитоб — инсоннинг энг яқин дўсти ва маслаҳатчиси, ақл қайроғи, билим манбаидир. У билан сирлашганингиз сари дунёга ўзгача нигоҳ билан боқасиз.\nҚўлимга севимли адибимиз Ўткир Ҳошимовнинг “Икки эшик ораси” асарини олдим-у, тарих кўз олдимда намоён бўлди. Романда моҳирлик билан қаҳрамонлар ҳаёти кетма-кетликда ҳикоя қилиб борилади. Асар сўнгида, қадрдонларимга айланган дадасининг ортидан йиғлаб қолган, дилидагини тилига кўчиролмай поезд совуқ ўлкаларга олиб кетган ёрини жим кузатган Робия, фарзанд доғида юрак бағри қон бўлган — Қора амма, муҳаббат ортидан энг катта бойлигини йўқотган Музаффар, кичик хатоси туфайли ўғли меҳридан бебаҳра қолган Раъно, бошқаларнинг айби учун тавон тўлаган Мунаввар билан видолашдим.\nАдибнинг мазкур асари ўқувчи қалбига яқинлиги билан алоҳида ажралиб туради. Романда совуқ урушдан аввалги ва кейинги қарийб қирқ йиллик давр акс этган. Шунингдек, уруш ортидаги мураккаб, чигал тақдирлар, халқнинг машъум кунларда бошидан кечирган қийинчиликлари, инсон ҳаёти ва руҳиятидаги эврилишлар маҳорат билан очиб берилган.\nМаърифат, эл-юрт учун жонини-да фидо қилишга тайёр инсонларнинг турли тақдирлари ва воқеалар билан юзма-юз келар экансиз, асарнинг бежиз бундай номланганига амин бўласиз. Адиб миллатимизнинг ғурури, жасурлиги, меҳнаткашлигини Ориф оқсоқол ва Ҳусан Дума орқали ўқувчига етказади.\nҲаётни қандай кечиришдан қатъи назар ўзлигини сақлаб қолган, қисматини эл-юрт тақдири билан чамбарчас боғлаган, умрини соф туйғулар-ла безаш истагида уруш ҳукмига тобе бўлиб қолган инсонлар кечмишини ифодаловчи бу асар мутолаасидан сўнг унинг оламидан чиқиш анча мушкуллашади. Сўнг бугунги дориламон кунлар учун шукрона келтирасиз. Роман айнан шу жиҳати билан ҳам қалбларга яқин.\n← Cўнгги истак\nАдолатли қирол (эртак) →


Кўнгил қатидаги ғунчалар – Сурхон тонги\nБош саҳифа / Таълим / Кўнгил қатидаги ғунчалар\nОктябр 4, 2019\tТаълим Изоҳ қолдириш 514 Кўрилди\nУлуғ немис шоири Иоганн Вольфганг Гёте ўзининг “Фауст” асарида “Умид билан суқилган таёқ, бир кун берар меваю япроқ” деган машҳур халқ иборасини қўллаган. Дарҳақиқат, улуғ шоир ва ёзувчилар ҳам ижодларини мактабда ўқиб юрган кезларида бошлашган. Кўп ўқиб изланиш, машқ қилиш натижасида юксак маҳорат эгаси бўлиб етишганлар.\nШўрчи туманидаги 10-мактаб ўқувчилари ижодидан айрим намуналарни кўздан кечирганимизда, юқоридаги фикрлар хаёлимиздан кечди. Ушбу, Сизга ҳавола қилинаётган ижод намуналари балки ҳали етук эмасдир. Аммо биз бу ўқувчилар келажагига умид нуқтаи назаридан уларни эътиборингизга ҳавола этдик.\nШу юртда туғилиб, яшасанг агар,\nУнинг меҳри билан қалбинг тўлиқдир.\nУ сенга онадек азиз, мўътабар,\nВатан муқаддасдир, Ватан улуғдир.\nБоболар Ватан деб кечди ўт-олов,\nМомолар йигирган ипда меҳри бор.\nЙигитлар қаҳрига дош бермади ёв,\nҲар келин қалбида Барчин руҳи бор.\nВатан — ота-бобом суяк сурган ер,\nҲар қаричи бизга азиз, муқаддас.\nАзиз онажоним, шоир ўғлинг бор,\nСен борсан, ўзга юрт бизга керакмас.\nЮзлари тўла зиё.\nЖаннатдан тушган гўё,\nУларга бегона йўқ,\nЁмондан дугона йўқ.\nҚўли очиқ, қалби пок,\nҲаммага бирдек ёқар,\nЖилмайиб, кулиб боқар.\nЮракларга ўт ёқар,\nХафа бўлмас осонга,\nКўп тикилмас осмонга.\nХушчақчақ қиздир ўзи,\nҚоп-қора мунчоқ кўзи.\nДонодир ширин сўзи,\nКулиб туради юзи.\nЧақнайди қора кўзи,\nОйимнинг худди ўзи,\nҚайтарман бир кун\nСени улуғлади отаму бобом,\nМен ҳам доим сени куйлаб ўтарман.\nУзоққа кетсам ҳам қайтарман бир кун,\nБор топганим сенга нисор этарман.\nОнажон Ватаним, оҳанрабонг бор,\nКетган турналар ҳам бир кун қайтади.\nСендан йироқларда жон берганки бор,\nБобур мисол сенга видо айтади.\nОлдинги Манфаатли келишувлар\nКейинги Музейда тўгараклар


30.10.2020 19:26 0 4071\nШимолни эгаллаш яна долзарб. Энг хавфли жиҳати шундаки, Кремль шимолга дахлдор, аммо НАТОга аъзо бўлмаган Финляндия ва Швецияга қарши агрессив муносабатда бўлиши мумкинми? Агар НАТО уларни Россия агрессиясидан ҳимоя қилмаса, уларни ким ҳимоя қилади? Европа Иттифоқи бунга аралаша оладими? Арктика маркази директори, Финляндиянинг Лапланд университети профессори Тимо Коивурова бу саволга шундай жавоб беради: «Йўқ. Негаки, Шимолий Атлантика шартномасининг машҳур бешинчи моддаси иттифоқни Финляндия ва Швецияни ҳимоя қилишга ундай олмайди».\nСовуқ уруш хотиралари: уруш муқаррарми?\nТимо Коивурова фикрларини давом эттирар экан шундай қўшимча қилади: «Нима учун оммавий ахборот воситалари минтақада тобора ортиб бораётган ҳамкорлик ҳақида эмас, балки Арктика уруши потенциали хавфи ҳақида кўпроқ ёритмоқда? Назаримда, бу минтақанинг ўтмиши билан алоқадор. Арктика минтақаси Совуқ уруш даврида марказий стратегик минтақалардан бири бўлган, бу ерда супер кучлар бир-бирига энг яқин бўлган, ҳатто қўшнилар ҳам бўлган. Баъзилар Совуқ уруш минтақани ҳеч қачон тарк этмаган ва бу икки супер кучнинг армиялари Арктика минтақасида ҳам бир-бирига қарши тура бошлашлари керак, деб ўйларди». Профессорнинг фикрича, шимолда «Совуқ уруш» хотиралари ҳануз шарпадек кезиб юрибди.\n«The Guardian» нашрида Алек Луннинг «Совиган «Совуқ уруш»: Арктикадаги музликлар чекинаётган пайтда ҳарбийлар кўчиб ўтишади» сарлавҳали фото-мақоласи чиқди. Унда Арктикадан кўчаётган ҳарбийлар акс эттирилган.\nОлимларга кўра, рекорд даражадаги эриётган Арктика денгиз музлари 2035 йилгача бутунлай тугаши мумкин. Аммо глобал кучлар геосиёсий ва тижорат манфаатлари сабабли ҳудудда кўпроқ ҳарбий кучларни сақлаб қолишга сабаб бўлиши мумкин.\nБуюк Британия, АҚШ ва Канада Арктикадаги ўз ҳарбий машғулотларини кучайтираётганига доир оид фото материаллар ҳам тарқаб кетган, дейилади Луннинг материалида. У Аляскадаги тоғли ерларга парашют тушишини, шимоли-ғарбий ҳудуддаги кўлда «муз орқали» машғулотларни, Бофорт денгизидаги муз остидан чиқаётган сувости кемасини ва Нунавутда иглоо (қордан ясалган кулба ёки бошпана) қуриш ва радар операцияларини суратга олди. У аскарларнинг музлаб қолганини ва Финляндияда машғулотлар пайтида, ҳатто автоҳалокатда ҳалок бўлганларини кўрди, деди Алек Лун ҳақида бошқа бир канадалик ҳужжатли фотограф ва киноижодкор Лоуие Палу.\nМутахассисларнинг фикрига кўра, шимолда совуқ урушдан қолган кўплаб қуроллар яширилмоқда. Совет Иттифоқи қулаганидан кейин Арктика асосан 2007 йилгача унутилган эди, бироқ қайсидир сув ости кемаси Москванинг иқтисодий ҳуқуқларга бўлган даъвосини таъкидлаш учун шимолий қутбга титан рус байроғини ўрнатган ва Вашингтон ва Оттаванинг ғазабли реакцияларига сабаб бўлган эди. Ўшандан бери Дания ва Канада денгиз сатҳини қоплаш бўйича ўзларининг даъволарини беришган.\n«Хаёл ва номаълум нарса ҳамма нарсага халақит берадиган иккита мавзу, — деди Палу. — Бу сайёрамизнинг келажаги номаълум, чунки иқлим ўзгариши ва дунёнинг бир қисми очилиши илгари ҳеч кимни қизиқтирмаган».\nАммо Арктиканинг исиши атроф-муҳит муаммоларидан кўра кўпроқ манба қазиб олишнинг галванизациясини келтириб чиқарди. Владимир Путин Сувайш каналига муқобил бўлишига умид қилган Россиянинг Арктика соҳиллари бўйлаб Шимолий денгиз йўлида юк ташиш бу йил 32 миллион тоннани ташкил қилиши кутилмоқда, унинг 80 фоизи Ямал яриморолидаги улкан конлардан олинадиган нефт ва газдир. «Роснефть» дунёдаги энг шимолий нефть қудуғини бурғулаши ва дунёдаги энг йирик нефть лойиҳаси бўлиши айтилмоқда. Глобал иқлим исиши муаммолари фонида Шимолий қутб шундай бебаҳо жойга айланиб бормоқда.\nШимолда иқтисодий манфаатлар ошгани сайин, ҳудудий чегараларни синаб кўриш ёки ҳимоя қилиш учун ҳарбий патруллар кўпаймоқда. АҚШ давлат котиби Майк Помпеонинг 2019 йил «Американинг Арктика миллати сифатида туриш вақти» эканлиги тўғрисидаги декларациясидан сўнг, АҚШ май ойида Россия чегараларининг шимолий қирғоқлари томонидан эсминецларини (сувости кемалари, самолётлар (шу жумладан ракеталар) ва душман кемаларига қарши курашиш, шунингдек денгиздан ўтишда кема таркибини ёки конвойларини ҳимоя қилиш ва ҳимоя қилиш учун мўлжалланган кўп қиррали тезюрар бошқариладиган кемалар синфи)ини жойлаштирди. Хабар қилинишича, АҚШ ва Россия сувости кемалари муз остида совуқ урушдан бери кўрилмаган миқдорда яшириниб ётибди.\n«Россиянинг яқинда ишлаб чиқилган жанговар қор мотоциклларини Ресолут кўрфазига жойлаштириши ёки АҚШ Беринг бўғозининг нариги томонига парашютчиларни ташлаб қўйишига ҳеч ким жиддий қарамайди. Аммо Арктикадаги кўпроқ активлар тасодифий тўқнашувлар ёки отишмалар хавфини англатади», — дейди Алек Лун.\n«Қуруқликдаги қўшинлар иштирокидаги қайноқ можаро эҳтимоли жуда паст», — дейди Вашингтондаги Арктика институти тадқиқотчиси Лиллиан Хуссонг. — Мени хавотирга соладиган нарса бу рақобат, нотўғри ҳисоблашиш эҳтимоли пайдо бўлади. Арктикадаги катта хавф нотўғри ҳисоблаш ва душманларнинг ниятларини тушунмаслик билан боғлиқ».\nМинтақада Хитойнинг пайдо бўлиши эса вазиятни янада мураккаблаштиради. Айни пайтда Шимолий муз океанида қуйқа ядроларини йиғиш учун Хитойнинг «Snow Dragon 2» музёрар тадқиқот кемаси шимолга «серқатнов» бўлиб қолган.\nМаълумотларга кўра, «Денгиз ипак йўли» билан бир қаторда Россия ва Хитой Арктикада Шимолий денгиз йўли бўйлаб, Россия ўз ҳудудий сувларининг бир қисми деб ҳисоблаган денгиз йўли бўйлаб биргаликда «Музли Ипак йўли»ни қуришга келишиб олганлар ва Хитойнинг шимолга қатнашига яхши сабаб бўлмоқда. Ғарбда эса ушбу илмий ва тижорат мақсадларида олиб борилган ишлар жосуслик ёки ҳарбий фаолиятга олиб келиши мумкин, деб айтишмоқда.\nШимолдаги можаро алалоқибат нима билан тугашини башорат қилиш қийин. Шуниси аниқки, янги уруш хавфи инсониятнинг ресурсларга эҳтиёжи ошишига ва Арктика сувлари эришига монанд ўсиб бормоқда.\nТаҳлил 11/12, 12:55\nХориж 17/12, 19:38\nХориж 07/11, 22:15\nБМТ Эфиопияда ҳарбий ҳаракатларни тўхтатишга чақирди\nХориж 31/10, 21:21\nУрушга қарши «уруш» қурбонлари


Миллатлар Лигаси. Португалия – Швейцария баҳсида киритилган барча голлар (+видео) - 7 Июня 2019 - www.SheJoT.CoM\nГлавная » 2019 » Июнь » 7 » Миллатлар Лигаси. Португалия – Швейцария баҳсида киритилган барча голлар (+видео)\nМиллатлар Лигаси. Португалия – Швейцария баҳсида киритилган барча голлар (+видео)\nХабарингиз бор, кеча Миллатлар Лигасининг ярим финали доирасида Португалия терма жамоаси Роналдунинг хет-триги эвазига Швейцариядан устун келиб, ҳал қилувчи баҳсга йўл олди. Мазкур ўйинда киритилган барча голларни томоша қилинг:


ЎзА - 4 сотих ердан 25-30 миллион сўм даромад\n03.05.2018 16:11 Чоп этиш версияси\n4 сотих ердан 25-30 миллион сўм даромад\nТоморқа – хазина, деб бежиз айтилмаган. Бугунги кунда 5-6 сотихли ихчамгина томорқадан миллион-миллион сўм даромад олиб, бозорларимиз тўкинлигига ҳисса қўшаётган юртдошларимиз фаолияти бунга яққол мисол.\nҚашқадарё вилоятининг Шаҳрисабз тумани "Қўрғонтепа" маҳалла фуқаролар йиғинига қарашли Чорқи қишлоғи аҳолиси ҳам томорқачиликда ўзига хос мактаб яратган.\n– Қишлоқ ерлари жуда унумдор, оддий чўп қадасангиз ҳам илдиз отиб кетади, – дейди "Қўрғонтепа" маҳалла фуқаролар йиғини раиси Ғ.Қурбонов. – Бундай ерни бўш қўйиб, бирор нарса экмасликнинг ўзи гуноҳ. Буни яхши билган қишлоғимиз аҳли бир парча ердан ҳам унумли фойдаланади. Масалан, Чорқи қишлоғида 699 оила истиқомат қилади. 50 дан зиёд хонадонда иссиқхона ташкил этилган. Улар йил давомида энди узилган зироатларни бозорга чиқаради. Шунинг ортидан оиласи фаровон, дастурхони тўкин.\nДарҳақиқат, қишлоқнинг қайси бир кўчасига кирманг, мўъжазгина иссиқхоналарга кўзингиз тушади. Абдуҳалим Шарипов ана шундай миришкорлардан.\n– Аслида оилавий ҳунармандчилик билан шуғулланамиз, – дейди А.Шарипов. – Бу ота-боболардан мерос касб. Ўғлим билан иккимиз ёғочдан ўймакор буюмлар ясаймиз. Томорқага келсак, уни ҳам бўш қўйганимиз йўқ. 4 сотих майдонда иссиқхона ташкил этганмиз. Эрта баҳорда помидор, булғор қалампири, бақлажон каби сабзавот кўчатлари етиштириб, улгуржи сотамиз. Кўчатлар сотиб бўлингач, ўрнига бодринг экамиз. Ундан сўнг қишки кўкатлар экилади. Шу йўсинда йилига уч марта ҳосил оламиз. Келинлар, набиралар ҳаммамиз бирдек меҳнат қиламиз. Даромадимиз яхши. Йилига 25-30 миллион сўм фойда оламиз.\nМаҳалла одамлари деҳқончиликда бир-биридан қолишмайди. Абдуҳалим ака билан суҳбатимизни тинглаб турган қўшниси Шомил Раҳимов ҳам суҳбатга қўшилиб, “Бизнинг томорқани ҳам бир кўринг, иссиқхонада картошка етиштирганман. 20 кун бўлди сотаяпман”, деб қолди.\nШомил аканинг томорқасига ўтдик. Ростдан, чамаси 2 сотихли иссиқхонанинг бир четига экилган картошка ковлаб олинмоқда. Ҳосил мўл. Бунда уй бекаси Мавжуда опанинг хизматлари катта, негаки иссиқхонадаги экинлар парваришига опа масъул экан.\n– Иссиқхонага картошка билан бир вақтда редиска ҳам эккан эдик, – дейди М.Холова. – Редискани сотиб бўлдик. Ҳозир ўрнига помидор билан булғор қалампири экканмиз. Картошкани ҳам йиғиштириб олгач, ўрнига бодринг экамиз. Акангиз доим иш билан кўчада. Мен уйда, бекорман. Илгари ҳовлида мевали дарахтдан бошқа ҳеч нарса йўқ эди. Бир боғ пиёзни ҳам бозордан сотиб олардик. Иссиқхона қурганимиздан буён ҳамма сабзавотларни ўзимиз етиштирамиз. Ортгани бозорга сотилади. Рости, томорқачиликда ҳикмат кўп экан. Даромади яхши, меҳнати унчалик оғир эмас. Сув эса, ана, олдимизда. Фақат озгина эътибор ва меҳнат бўлса, бас.\nМаҳалла раиси гап орасида қишлоқда экспортчи тадбиркор фермерлар ҳам борлигини айтиб қолди. Масалан, “Бобоев Хайрулло” фермер хўжалиги раҳбари Хайрулло Бобоев 4 гектар ердан ҳар йили 15 минг долларлик маҳсулот экспорт қилар экан.\n–Икки гектар ерга халқ орасида “қора шампан” деб аталувчи 600 туп гилос экилган, – дейди фермер. – Ҳозир дарахтларимиз олти йиллик бўлди. Ўтган йили 10 минг долларлик гилос экспорт қилдик. Бу йил ҳам гилосдан умидимиз катта. Ҳар бир дарахтдан 25-30 килограммдан сара гилос олишни мўлжаллаяпмиз. Шу кунларда агрофирмалар гилоснинг бир килограммига 16 минг сўмдан таклиф қилмоқда. Бундан ташқари, 2 гектар майдонда экспортбоп пиёз етиштиряпмиз. Барча агротехник тадбирларни меъёрида амалга оширишга эришдик. Мўлжалимиз, насиб этса, 200 тоннага яқин. Ўтган йили 160 тоннадан кўпроқ ҳосил олган эдик. Ҳосилнинг деярли барчаси экспортга йўналтирилади.\nМухтасар айтганда, Чорқи қишлоғининг ҳар бир хонадони томорқаси обод, ҳосили мўл. Тадбиркор ва омилкор қишлоқ аҳли эса яратилаётган шароит, берилаётган имкониятлардан унумли фойдаланаётганини кўриб, ҳавасимиз келди.